
Quali  reipublicae  forma  Carthaginienses  sint  usi  ex¬ 
posituros  periculosae  plenum  opus  aleae  nos  suscepisse  non 
fateri  non  possumus,  tanta  enim  paucitas  rerum,  quae  eo 
pertinent,  memoriae  prodita  est,  ut  etiam  post  multas  do¬ 
ctissimorum  hominum  quaestiones  plurima  tenebris  obruta 
iaceant.  quas  etsi  prorsus  dispersum  iri  vix  umquam  sperari 
licet,  aliquid  tamen  novae  lucis  non  fieri  posse  quin  oriatur 
arbitrati  quaestionibus  usque  repetitis,  et  ipsi  accessimus  ad 
rem  difficillimam  tractandam,  percensis  igitur  fontibus,  ex 
quibus  hauriundum  est  rempublicam  Carthaginiensium  ac¬ 
curatius  cognituris  allatisque  iis  libris,  quos  recentiores  de 
eadem  re  scripserunt ,  qualis  nobis  illa  respublica  fuisse 
videatur  deinceps  exponemus. 

Primum  autem  locum  inter  veteres  scriptores  Aristo¬ 
teles  ,  quamvis  noXtxuai  eius ,  quibus  centum  quinquaginta 
octo  rerumpublicarum  formas  descripsit,  interierint,  etiam 
nunc  obtinet,  siquidem,  ut  ait  praeclarus  ille  Heerenus,  ve¬ 
terum  testimonia  non  numeranda  sed  ponderanda  sunt,  se¬ 
cundi  enim  politicorum  libri  capite  undecimo  rempublicam 
Carthaginiensium  tractat,  sic  ut  eam  Lacedaemoniorum 
et  Cretensium  multis  in  rebus  similem  esse  demonstret,  id 
vero  eam  descriptionem  legenti  semper  tenendum  est,  Aris¬ 
totelem  potius  suum  de  republica  Carthaginiensium  iudicium 
quasi  peritis  exhibere  quam,  qualis  illa  sit,  ignaros  docere.  — 
Sequitur  Polybius,  qui  comparationis  causa  cum  Romanis 
instituendae  Carthaginiensium  rempublicam  paucis  illustrat 
cuiusque  in  libris  complures  loci  inveniuntur,  ex  quibus 
super  re  proposita  coniecturas  facere  licet,  qui  quamvis 
scriptor  spectatae  fidei  sit,  quod  id  potissimum  iusti  auctoris 
putavit  esse  res  vel  minus  polite,  dummodo  quemadmodum 
sint  gestae  et  nexae  inter  se  enarrare ,  id  tamen  nos  prae¬ 
terire  non  potest,  cum  ille  Romanorum  gloriae  nimis  faveret 

fieri  potnisse,  ut  etiam  nescius  interdum  de  veritate  paullu- 
lum  aberraret.  —  Restant  plures  auctores,  quorum  nomina 
protulisse  satis  habemus,  Nepos,  Livius,  Diodorus,  Iustinus ; 
quibus  omnibus  quidem  caute  semper  utendum  est,  sed  qui 
plurima,  quae  alibi  frustra  quaeras,  hic  et  illic  memoraverunt, 
quorumque  testimonia  inter  se  comparata  certam  tamen 
quandam  summam  efficiunt,  ex  quibus  si  quid  hauserimus, 
suo  quosque  loco  nominabimus. 

Accedunt  recentiorum  libri  in  eadem,  qua  haec  commen¬ 
tatio,  materia  versantes;  quibus  accurate  adhibitis,  quidquid 
certi  collectum  ibi  invenimus ,  id  in  nostrum  usum  conver¬ 
tendum  putavimus,  atque  antiquissimum  quidem  eiusmodi 
scriptum  inter  manus  habuimus  Ubbonis  Emmii  reipublicae 
Carthaginiensium  descriptionem  non  ita  diligenter  confectam 
et  tam  male  digestam  ,  ut  quid  auctor  tandem  sibi  voluerit 
vix  cognoscas,  deinde  initio  huius  saeculi  a  tribus  viris  illa 
respublica  illustrata  est,  ab  Heereno  in  eis  libris,  quos 
scripsit  de  commercio  et  de  civili  prudentia  veterum  gentium, 
a  Boettichero  in  historia  rerum  a  Poenis  gestarum,  a  Klugio 
doctissimo  illo  commentario,  quem  capiti  Aristotelico  supra 
memorato  adiecit.  parvi  facere,  quod  tales  viri  effecerunt, 
nimiae  audaciae  esset;  cum  tamen  permulta  sint,  quae  minus 
mihi  cum  eis  conveniunt,  sententiis  eorum  expositis  rationes 
afferam,  quae  me  ut  aliter  statuerem,  permoverunt.  — 
Postremo  copia  nobis  fuit  etiam  brevis  descriptionis  a  Th. 
Mommsenio  in  historia  Romana  confectae;  sed  vir  ille  prae¬ 
clarus  ut  in  re  a  proposito  satis  aliena  non  multum  novi 
attulit,  similiter  Krafftius  in  Paulyi  libro,  qui  inscribitur, 
,  Realencyklopadie  des  klassischen  Alterthums4  magis  re¬ 
centiorum  opiniones  laudat  quam  de  suo  quidquam  profert. 

Haec  fere  habui,  quae,  priusquam  ad  ipsum  opus 
accingerer,  praemittenda  esse  censerem;  quod  si  benevolos 
iudices  habuerit ,  qui  etsi  pauca  tamen  aliquid  me  ad  quae¬ 
stionem  tam  saepe  vexatam  necdum  omnino  absolutam  hoc 
opusculo  contulisse  arbitrabuntur,  profecto  maius  mihi  gau¬ 
dium  contingere  non  poterit. 

Ac  singulos  quidem  magistratus,  quibus  Carthagini¬ 
enses  usi  sunt,  enumeraturo  primum  mihi  mentio  facienda 
est  regum  vel,  ut  ipsi  eos  appellaverunt,  sufetum,  quo  loco. 

ut  de  omnibus  fere  partibus  reipublicae,  hominum  doctorum 
sententiae  vehementissime  inter  se  discrepant,  sive  unus 
an  plures  regnaverint,  sive  quamdiu  in  regno  permanserint, 
sive  quae  eorum  potestas  fuerit,  quaesiveris,  quibus  de  sin¬ 
gulis  quaestionibus  deinceps  disserere  in  animo  est. 

Binos  autem  reges  vel  sufetes  vel  consules  vel  dicta¬ 
tores  vel  PaOiZstg  vel  JtQcorsvovrag  (nam  omnibus  his  no¬ 
minibus  promiscue  scriptores  et  Graeci  et  Latini  utuntur, 
sic  tamen  ut  alius  aliud  praeferat)  Carthagine  fuisse  nunc 
iam  pro  certo  habendum  est.  videtur  sane  tempus  fuisse, 
quo  penes  tyrannos  summa  rerum  fuit;  id  quod  vel  inde 
patet,  quod  unam  Didonem  reginam  urbem  condidisse  ferunt, 
ita  ut  eos,  qui  ex  eodem  quo  illa  genere  nati  erant  alterum 
alteri  regnum  tradidisse  veri  simile  sit;  sed  Aristoteles 
eodem  loco  *),  quo  tyrannidem  Carthagine  fuisse  dicit,  pote¬ 
state  optimatum  eam  postea  exceptam  esse  addit,  in  ea  igitur 
reipublicae  forma  sufetes  domi  summum  locum,  si  quidem 
nominis  dignitatem  spectas,  obtinuerunt,  quorum  numerus 
manifestissime  a  Cornelio  Nepote2)  declaratur,  qui  binos 
reges  apud  Carthaginienses  creari  dicit;  nec  est,  cur  verbis 
eius  non  credamus  tam  stricte  et  breviter  expressis,  neque 
tamen,  etiamsi  eiusmodi  testimonium  iam  non  exstaret,  de 
numero  eorum  dubitari  possit,  plerumque  enim  scriptores 
non  de  rege  ,  sed  de  regibus  Poenorum  narrare  invenimus, 
huc  adde,  quod  Aristoteles  in  illo,  quod  supra  diximus,  capite 
reges  Carthaginiensium  cum  Lacedaemoniis  comparat;  ubi 
cum  verba  ipsa  de  uno,  ratio  exemplaque  omnium  nationum 
de  pluribus  quam  duobus  Carthaginiensum  regibus  cogitare 
nos  non  sinunt,  tum  tot  utrosque  rebus  inter  se  diversos 
fuisse  statim  videbimus,  ut  numeri  quoque  communitate 
sublata ,  quid  simile  illi  secum  habuerint  nisi  nomen ,  diffi¬ 
cillimum  sit  dictu,  nixi  autem  sunt  illi  (nam  ne  id  quidem 
reticendum  nobis  est),  qui  unum  Carthagine  regem  fuisse 
putaverunt,  nonnullis  locis3),  ubi  unus  rex  nominatur,  et 
ita  quidem,  ut  ei,  qui  temere  obiterque  rem  considerat, 
omnino  unus  fuisse  videatur;  multum  autem  abest,  ut  eo 
binos  apud  Carthaginienses  regnasse  refellatur,  quoniam 

aut  alter  rex  utpote  imperatorio  munere  fungens  extra  urbem 
versatus  esse  putari  potest  aut  eius  tantummodo  mentio 
fieri,  qui  tummaxime  senatui  praesidebat. 

Exoritur  iam  altera  quaestio  eaque  multo  difficilior, 
per  quantum  temporis  spatium  sufetes  magistratu  functos 
esse  statuamus,  sunt  enim  qui,  ut  Heerenus,  eos  per  totam 
vitam  regnum  obtinuisse  arbitrentur;  videtur  tamen  al¬ 
tera  opinio,  etsi  satis  speciosas  rationes  Heerenus  prae 
se  fert,  propius  ad  verum  accedere,  nam  si  comparatione 
ab  Aristotele  inter  reges  Lacedaemoniorum  et  Poenorum 
instituta,  praesertim  cum  nihil  aliud  inter  utrosque  interesse 
philosophus  dicat,  nisi  quod  illi  semper  ex  eadem  familia, 
hi  ex  qualibet  optimatum  creentur,  id  evinci  putat,  quem¬ 
admodum  illos,  sic  etiam  Carthaginiensium  reges,  donec 
viverent,  magistratu  functos  esse;  meliorem  refutationem 
reperiri  posse  non  intellego,  quam  qua  Boetticher  usus  tam 
brevem  esse  illam  comparationem  ostendit ,  ut  discrimina 
etiam  maioris  momenti  Aristoteles  praetermiserit,  ac  pro¬ 
fecto,  siquis  cauto  et  libero  iudicio  locum,  de  quo  agitur, 
contemplatus  erit,  vix  aliud  inde  consequi  putabit,  quam  ut 
propter  commune  nomen  et  quia  utrimque  plures  fuerint, 
ei  magistratus  inter  se  collati  sint,  quid  quod  tum  eodem 
iure,  ut  jraQajifoyoiovq  illos  inter  se  Aristotelem,  sic  eorum 
regnum  velut  consulare  imperium  Livium l)  appellare  pro 
nobis  nos  dicere  liceret  indeque  efficere  conari,  ut  post 
annum  a  magistratu  sese  abdicaverint?  —  Jam  vero  in 
Ciceronis  de  republica2)  libris  Heerenus  aliud  argumentum, 
quo  suam  opinionem  fulciret,  se  invenisse  credidit,  omnino 
quidem  eo  loco  Cicero  respublicas  Romanorum,  Lacedae¬ 
moniorum,  Carthaginiensium  propter  aequabilitatem  re- 
ctamque  mixturam  inter  se  confert;  sed  cum  paullo  post  ,in 
qua  republica^  inquiat  ,est  unus  aliquis  perpetua  potestate, 
praesertim  regia,  quamvis  in  ea  sit  et  senatus,  ut  tum  fuit 
Romae,  cum  erant  reges,  ut  Spartae  Lycurgi  legibus1,  neque 
ibi  velut  consulto  ullam  Poenorum  mentionem  iniciat,  in  se 
ipsum  quasi  tela  quaedam  nobis  dedisse  multo  potius  quam 
sibi  arma  paravisse  Heerenus  videtur,  omissae  enim  Cartha- 

ginis  in  exemplis  perpetuae  regiae  potestatis  proferendis 
quaenam  alia  ratio,  nisi  quod  ibi  reges  non  perpetui  fuerint, 
exstitisse  putanda  est?  — Porro  autem,  etiamsi  nullo  veterum 
testimonio,  quamdiu  reges  gessissent  magistratum,  edocere¬ 
mur,  tamen  propter  tyrannidem  abolitam  non  vitae  finibus 
regnum  circumscriptum  fuisse  mihi  statuerem ;  nam  cum 
numero  regum  tum  regni  spatio  quam  brevissimo  ne  nimios 
sibi  spiritus  sumerent  neve  alteri  tyranni  exstarent,  caven¬ 
dum  fuit,  sed  plurima  licet  veterum  scriptorum  de  repu- 
blica  Carthaginiensium  narrationibus  desint,  hic  benigniore 
fato  certi  aliquid  nobis  servatum  est.  diserte  enim  Nepos1) 
etZonaras2)  annuos  Carthaginiensium  reges  fuisse  tradunt; 
quorum  cur  auctoritate  neglecta  Boetticher  perpetuum  re¬ 
gnum  non  fuisse  neque  vero  annuum  demonstrare  satis 
habeat,  non  video,  nam  tantum  abest,  ut,  quidquid  illorum 
uterque  scripsit,  nullo  negotio  pro  vero  habendum  esse 
putem,  ut  summa  cum  cautione  eis,  quae  memoriae  prodi¬ 
derunt,  utendum  esse  censeam;  verum  cum  Nepotem  ali¬ 
quid  tam  breviter  tamque  quasi  rem  notam  indicaturum 
non  fuisse,  nisi  ex  optimis  fontibus  haustum,  persuasum  mihi 
est,  tum  Zonaram  in  ea  operis  parte,  qua  illud  narravit, 
Dionem  Cassium  secutum  esse,  multae  diligentiae  et  multae 
fidei  scriptorem ,  satis  constat,  tot  igitur  argumentis  cum 
nostra  sententia  fulciatur ,  refutatis,  quae  Heerenus  pro  sua 
opinione  in  medium  protulit,  annuam  regum  potestatem  apud 
Carthaginienses  fuisse  statuemus. 

Sequitur,  ut  et  a  quibus  et  ex  quibus  sufetes  sint  creati, 
ostendamus,  quarum  quaestionum  altera  facillima,  altera  diffi¬ 
cillima  est.  nam  cum  Aristoteles  Lacedaemoniorum  reges  cum 
Poenis  conferens  disertis  verbis  eo  Carthaginienses  praestare 
dicat,  quod  non  semper  ex  uno  atque  eodem  genere  reges 
suos  crearent,  nec  tamen  ex  quovis  forte  fortuna  oblato,  sed 
si  quod  inter  eos  excelleret,  ex  eo,  qui  et  ipsi  ceteris  gen¬ 
tilibus  antecellerent,  eos  sibi  reges  facerent  (quin  enim  sic 
*  philosophi  verba  accipienda  et  interpretanda  sint ,  neminem 

iam  Klugii  doctissima  ad  illum  locum  argumentatione  accu¬ 
rate  considerata  dubitaturum  esse  confido):  de  priore  quae- 

stionis  parte  omnem  dubitationem  sublatam  esse  apparet, 
quod  idem  ut  de  altera  parte,  qua  quaeritur,  a  quibus  sufetes 
creati  sint,  praedicare  nobis  liceat,  tantum  abest,  ut  vehe¬ 
mentissime  hominum  doctorum  sententiae  inter  se  discre¬ 
pent.  neque  id  mirum  est;  destituti  enim  hoc  loco  omni 
fontium  nostrorum  auctoritate  sola  coniectura,  quomodo  res 
se  habuerit,  cognoscere  debemus,  atque  Ubbo  Emmius  qui¬ 
dem  eos  a  centumviris  sive  a  populo  creatos  fuisse  proba¬ 
bile  esse  dicit,  nullam  tamen  rationem,  quapropter  sic  factum 
esse  arbitretur,  afferens,  et  profecto  vix  video,  quid,  quo 
sententiam  suam  sustentaret,  proferre  potuerit,  centum 
virorum  enim  magistratum  propter  aliam  omnino  causam 
multoque  postea,  quam  reges  Carthagine  fuisse  legimus, 
institutum  fuisse  infra  videbimus ;  populus  vero  si  eligendo¬ 
rum  regum  potestatem  habuisset,  auctoritas  eius  multo 
maior  fuisset,  quam  rebus  Carthaginiensibus  inde  a  prin¬ 
cipio  perlustratis  videtur  revera  fuissse.  maiorem  igitur 
probabilitatis  speciem  prae  se  fert  Klugii  et  ceterorum  recen- 
tiorum  opinio,  qua  a  senatu  et  sufetes  et  duces  designatos, 
postea  etiam  a  populo  confirmatos  esse  statuitur,  sed  hanc 
quoque  sententiam  mihi  non  plane  sufficere  confiteor;  nam 
etiam  sic  populo  ea  potestas  concessa  fuisset,  qua  facile 
omnibus  optimatum  conatibus  regem  sibi  acceptum  promo¬ 
vendi  resistere  potuisset,  id  quod  in  republica,  ubi  proceres 
haud  ambigue  summum  locum  tenebant,  usu  venisse  non 
existimandum  est.  itaque  tota  quaestio  facillime  hunc  in 
modum  explicanda  esse  mihi  videtur,  cum  enim  Aristoteles 
id,  quod  reges  una  cum  senatu  decrevissent,  'ratum  fuisse 
dicat;  sin  autem  inter  se  dissentirent,  tunc  cum  populo  eos 
agere  et  unicuique  licere  libere,  quid  de  ea  re  sentiret, 
eloqui,  immo  vero  populum  tunc,  quid  fieri  vellet,  decernere: 
quid  nos  impedit,  quominus  tota  hac  explicatione  etiam  ad 
modum  creandorum  sufetum  relata,  tum  demum  suffragium 
de  eis  populum  tulisse  statuamus,  ubi  sufetibus  cum  senatu 
de  successoribus  ipsorum  non  convenit?  sic  etiam  in  recen¬ 
tibus  civitatibus  ea  concilia,  quae  a  principe  quotannis  con¬ 
vocantur,  ut  leges  ferendas  deliberent  sanciantque,  ut  tributa 
civibus  imponenda  concedant,  ut  de  omnibus  rebus,  quae 
ad  reipublicae  salutem  spectant,  consilientur  et  eas  ratas 

esse  iubeant,  eos  qui  ipsis  praesident,  ipsa  sibi  eligere  solent- 
quorum  potestate  regum  non  multo  maiorem  fuisse  demon¬ 
strabo.  accedit  illud  quoque,  quod  ducum  creandorum  ratio¬ 
nem,  quam  ab  eo,  quo  reges  eligebantur,  modo  haud  ita 
dissimilem  fuisse  apparet,  eandem  quam  nos  de  regibus 
statuimus  fuisse  uno  loco  manifestissime  ostenditur,  sed  de 
hoc  postea;  nunc  e  testimoniis  adhuc  exstantibus,  quae  regum 
munera  fuerint,  paucis  explicemus. 

Summam  igitur  potestatis,  quae  penes  sufetes  fuit, 
non  ita  magnam  fuisse  modo  dictum  est.  itaque  cum 
Israelitarum,  quibuscum  eos  comparare  facile  quis  adducatur, 
nihil  paene  nisi  nomen  commune  habent,  siquidem  illos 
constat  populum  in  ditione  fere  tyrannica  habuisse,  nec 
tamen  immerito  summum  Poenorum  magistratum  apud 
Livium  l)  dictos  eos  invenimus ,  nam  si  una  quasi  persona 
auctoritas  dignitasque  reipublicae  Carthaginiensium  reprae¬ 
sentanda  erat,  per  neminem  alium  nisi  per  sufetem  id  fieri 
potuit,  quod  e  loco  Liviano  lucidissime  apparet ;  quo  quam¬ 
quam  de  sufetibus  Gaditanis  proprie  agitur,  tamen  illa,  quae 
adiecta  sunt,  verba  ,qui  summus  Poenis  est  magistratus4 
eandem  fuisse  sufetum  condicionem  in  omnibus  Punicae 
originis  urbibus,  quae  modo  quandam  libertatem  servaverant, 
manifeste  ostendunt  duo  praeterea  loci,  quibus  sufetum 
mentio  fit,  apud  Livium2)  inveniuntur,  altero  a  sufetibus, 
quod  velut  consulare  imperium  apud  Poenos  esset,  senatum 
vocatum  esse  dicit  hic  primum  cavendum  est,  ne  quis  ex 
comparatione  inter  consules  Romanos  et  sufetes  instituta 
sufetum  auctoritatem  coniectura  in  lucem  proferre  se  posse 
putet,  nam,  ut  Boetticheri  verbis  utar,  magistratum  sufetum 
tam  singularem  Romanis  visum  esse  probabile  est,  ut  quo- 
cum  apud  ipsos  instituto  illum  conferrent,  omnino  nescirent; 
si  tamen  comparatio  facienda  erat,  nullus  alius  magistratus 
quam  consules,  etsi  eorum  potestas  multo  latius  patebat, 
afferri  potuit,  tum  illud  quoque  tenendum  est,  Livium  adiecta 
, velut4  particula  ipsum  indicasse  illam  comparationem  aliqua 
ex  parte  claudicare,  nec  hoc  quemquam  fugere  potest  ob 
id  potissimum ,  quod  et  ipsi  consules  senatus  convocandi 


')  28,  37. 

ius  habuerunt,  eam  esse  institutam,  sed,  ut  per  se  consen¬ 
taneum  est,  non  modo  senatum  convocavisse,  verum  etiam 
ei  praesedisse  sufetes  Fauli  Diaconi  excerpta  ex  S.  Pompeio 
Festo  s.  v.  , sufes*  nos  docent.  ,sufesg  inquit  enim,  consul 
lingua  Poenorum.  Calidius,  senatus,  inquit,  censuit  referen¬ 
tibus  sufetis/  qui  locus  tam  perspicuus  est,  ut  nulla  expli¬ 
catione  indigeat,  restat  igitur  solus  alter  ille  Livianus  locus 
iam  supra  propositus,  ubi  sufetes  in  foro  ad  ius  dicendum 
consedisse  discimus,  quod  non  ita  accipiendum  est,  ut  eos 
in,  omnes  causas  inquisivisse  et  ipsos  sententias  tulisse 
existimemus  ;  infra  enim  videbimus  proprium  iudicum  ordinem 
eumque  potentissimum  Carthagine  exstitisse;  sed  si  in  con¬ 
silio  horum  iudicum  sufetes  praesedisse  statuerimus,  tota 
quaestio  facillime  solvetur,  nam  si  quis  idcirco,  quod  reges 
Carthaginiensium  cum  Lacedaemoniis  contenduntur,  quem¬ 
admodum  hi  de  certis  causarum  generibus  iudicavissent 
(iudicabant  enim  de  eis  rebus ,  quae  ad  ius  familiare  et 
hereditarium  referebantur),  sic  etiam  ad  sufetes  quendam 
litium  numerum  pertinuisse  putet:  postea  in  omnes  cuiusvis 
generis  causas  solos  iudices  inquisivisse  deque  eis  senten¬ 
tias  tulisse  demonstrabo,  is  autem ,  qui  nostrae  sententiae 
exempla  desiderat,  res  modo  Atheniensium  respiciat ,  apud 
quos  in  collegiis  rcov  rjhaOzwv  archontes  vel  alii  singuli 
magistratus  praesederint. 

Haec  fere  fuerunt  munera  domi  sufetibus  imposita,  iam 
vero  etiam  res  militares  quadam  ex  parte  regibus  curae  fu¬ 
isse  negari  non  potest,  qua  in  re  veteribus  perpauca  eaque 
obscura  afferentibus  coniecturas  veri  quam  simillimas  nobis 
facere  iure  licet;  ea  enim  sola  ratio  est,  qua  caliginem  rei 
offusam,  quantum  quidem  fieri  potest,  dispellamus,  sed  quo¬ 
niam  totus  hic  locus  tam  arte  cohaeret  cum  ducibus  Car¬ 
thaginiensium  militaribus,  de  eis,  quidquid  colligere  potue¬ 
rimus,  in  medium  proferemus. 

Quanta  autem  fuerit  ducum  militarium  apud  Carthagi¬ 
nienses  auctoritas,  vel  ex  eo  apparet,  quod  Isocrates1)  Poe¬ 
nos  militiae  regio  imperio  usos  esse  dicit,  neque  hoc  loco 
opus  est  demonstrato  maximam  inde  utilitatem  redundasse 

ad  bellum  fortiter  strenueque  gerendum;  nam  imperatorem, 
quominus  summae  civium  saluti  inserviat,  saepe  imperitia  et 
malignitate  eorum  prohiberi,  quorum  auctoritati  subiectus 
est,  cum  multarum  gentium  tum  ipsorum  Carthaginiensium 
rebus  gestis  satis  constat,  sed  magis  Isocratis  verba  illustra¬ 
turi  iam  exemplis  e  rerum  memoria  petitis,  quanta  fuerit 
ducum  potestas,  demonstremus,  quibus  certe  Romani  dicta¬ 
torum  nomina  non  indidissent  (id  quod  e.  g.  apud  Justinum1) 
fit),  summorum  suorum  florente  republica  magistratuum,  nisi 
etiam  auctoritates  utrorumque  simillimae  inter  sese  fuissent, 
quid  quod  Hasdrubal,  qui  post  Hamilcaris  mortem  in  Hi¬ 
spania  exercitui  praefuit,  sua  sponte  cum  Romanis  foedus 
iniit?2)  id  vero  si  cum  aliqua  Hispaniae  gente  factum  esset, 
non  ita  magni  momenti  ac  ponderis  putarem,  quamquam 
tum  quoque  non  parvum  ducis  imperium  fuisse  recte  quis 
sibi  statueret:  sed  Romanos  cum  Carthaginienses  iam  tum 
inimicos  sibi  implacabiles  cognovissent,  fieri  non  potuit, 
quin,  quidquid  cum  illis  transigebatur,  maxime  omnium  in- 
teresset.  et  omnino  certis  indiciis  singulis  non  exstantibus, 
quibus  summa  illa  imperatorum  auctoritas  ostenderetur,  ta¬ 
men  ut  illam  tantam  tamque  gravem  fuisse  putaremus,  rebus 
ab  Hamilcare  in  Sicilia  et  Hispania,  ab  Hasdrubale  in  Hi¬ 
spania,  ab  Hannibale  ibidem  et  in  Italia  per  tot  annos  prae¬ 
clarissime  gestis  etiam  inviti  adduceremur,  quae  nullo  modo 
effici  potuissent,  nisi  duces  et  militibus,  quibus  praefecti 
erant,  et  terris  a  se  occupatis  libero  suo  arbitrio  usi  essent 
Sed  quantacumque  potestas  imperatorum  fuit,  nullis 
eam  finibus  restrictam  fuisse  ne  ex  comparatione  quidem 
cum  dictatoribus  Romanis  habita  sequitur,  parum  enim  cre¬ 
dibile  esset,  Carthaginienses,  apud  quos  domi  optimates 
principatum,  nullo  sive  tamen  frustra  resistente,  tenebant, 
ubi  bellum  gerendum  fuit,  instituta  sua  sic  pervertisse  ,  ut 
unus  aliquis,  quaecumque  vellet,  poenae  timore  non  deterri¬ 
tus,  audere  posset-  itaque  ut  consules  Romanorum,  donec 
imperium  gerebant,  nulli  quidem  inferiores  fuerunt,  sed  post¬ 
quam  a  magistratu  sese  abdicaverunt,  ab  unoquoque  in  ius 
duci  potuerunt;  sic  etiam  Carthaginienses  duces  semper  non- 

nulli  ex  senatu  delegati  comitabantur;  quos  quamquam  nulla 
in  re  imperatores,  cum  minus  inter  utrosque  conveniret,  ut 
suam  potius  voluntatem  sequerentur,  cogi  potuisse  veri  si¬ 
mile  est,  tamen  de  omnibus,  quaecumque  illi  gerebant,  cer¬ 
tiorem  faciebant  senatum ,  cui  omni  tempore  imperatores 
revocare  licuit,  tum  vero  gravis  eis  ratio  reddenda  et,  si  da¬ 
mnati  erant,  maxima  saepe  poena  danda  fuit,  cuius  poenae 
timore  captos  complures  mortem  sibi  conscivisse  memoriae 
proditum  est.  quo  quia  postea  rursus  nobis  redeundum  est, 
nunc  haec  attulisse  satis  habebimus,  sed  ne  longiores  simus 
in  rebus  vel  minoris  momenti  vel  per  se  consentaneis,  pau¬ 
cis  addamus,  ex  illis  qui  comitabantur  senatoribus  impera¬ 
torem  legatos  sibi  delegisse1),  quos  parti  copiarum  praeposi¬ 
tos  ad  minores  expeditiones  faciendas  mitteret,  mentio  fit 
etiam  boetharchi  cuiusdam  in  duobus  Appiani  locis2);  sed 
cum  nusquam  alibi  eiusmodi  magistratus  inveniatur,  nihil 
inde  certi  effici  potest,  mihi  quidem,  cum  priore  loco  in  i  zy 
aQXV  r* *lv  xsQuivcu  dicatur,  posteriore  exercitui  contra 

Massinissam  misso  praesit,  delectus  habendos  curavisse  vi¬ 
detur  militesque  conscriptos  adduxisse  ad  imperatorem,  et 
sic  fieri  potuisse,  ut  his  ipsis  copiis  ab  eo  praeficeretur;  id 
quod  cum  appellatione  eius  optime  congruit,  iam  vero  post¬ 
quam  quae  ducum  auctoritas  fuerit,  contemplati  sumus ,  ad 
quaestiones  minus  expeditas  pergamus ,  et  a  quibus  et  e 
quibus  et  in  quantum  temporis  spatium  duces  creati  sint, 
accuratius  enucleaturi. 

Atque,  uti  iam  supra  commemoravimus,  eodem  modo 
quo  sufetes,  duces  creati  fuisse  nobis  videntur,  ita  ut  tum 
demum  populo  suffragium  in  ea  re  ferre  licuerit,  cum  regum 
et  senatorum  voluntates  in  diversum  tendebant,  licet  enim 
ea,  quae  veteres  scriptores  de  hac  re  tradiderunt,  sint  ad¬ 
modum  obscura,  tamen  nec  ullus  paucissimorum,  qui  adhuc 
exstant,  locorum  sententiae  nostrae  refragatur  et  eam  ducum 
eligendorum  rationem  formae  reipublicae  Carthaginiensium 
maxime  consentaneam  fuisse  antea  demonstravimus,  primo 
autem  loco,  ut  par  est,  ea,  quae  Polybius3)  de  ea  re  narrat, 


l)  Pol.  1,  21,  6;  Liv.  21,  12.  »)  p.  197  et  199  (ed.  Bekker). 

afferemus,  cuius  etsi  quattuor  in  manibus  mihi  sunt  loci, 
tamen  de  accurata  planaque  huius  rei  cognitione  desperare¬ 
mus,  nisi  aliud  quid  veterum  scriptis  nobis  servatum 
esset,  nam  cum  duobus  illis  locis  Carthaginienses  simplici¬ 
ter  Hannonem  et  Hamilcarem  imperatores  creavisse  di¬ 
cantur,  per  se  liquet,  eiusmodo  sermonis  contextum  usur¬ 
pari  potuisse,  et  si  populus  ipse  propriis  suffragiis  duces  sibi 
capiebat,  et  si  per  id  consilium,  penes  quod  summa  rerum 
fuit  quodque  ex  ipso  populo  selectum  erat,  capiendos  illos 
curabat,  quapropter  ei  etiam,  qui  populo  partes  quasdam  in 
ducibus  eligendis  vindicare  studuerunt,  velut  Klugius,  eius- 
modi  locos  nihil  sibi  conducere  putaverunt,  itaque  ne  nobis 
quidem,  si  nostram  opinionem  cum  eis  non  dissentire  arbi¬ 
trati  erimus,  quisquam  vitio  vertet.  —  Jam  vero  tertio  loco 
Polybius  non  Carthaginienses,  sed  Cives  ( xovq  JtoUxaq)  du¬ 
cem  Hamilcari  imperatori  suffecisse  narrat,  dicat  fortasse 
quispiam  civium  vocabulo  populum  ipsum  expresse  signifi¬ 
cari.  attamen  si  quis  de  industria  hanc  vocem  a  Polybio  po¬ 
sitam  putet  nec  potius  varietatis  causa  plane  cum  eadem  vi, 
quae  inest  Carthaginiensium  vocabulo:  hoc  secum  revolvat, 
bello  prope  ipsa  Carthaginis  moenia  grassante  facile  eos,  qui 
intra  urbem  remanserant,  cives  nominari  posse  contra  eos, 
qui  extra  urbem  militum  munere  fungebantur,  accedit  quod 
hoc  loco  tantummodo  de  legato  agitur,  quem  tamen  sicut 
imperatorem  et  ipsum  a  senatu  creaturfi  esse  opinor;  nam 
militae  quidem  duces  ipsos  sibi  legatos  elegisse  supra  docui, 
sed  non  ita  destituti  sumus  veterum  testimoniis  ad  hanc 
rem  spectantibus ,  ut  his  paucis  Polybii  locis  contenti  nihil 
amplius  de  ducibus  Carthaginiensium  militaribus  comperire 
possimus,  praesto  est  Diodorus  Siculus1),  cui  profecto,  ubi 
ipsius  auctoritate  Polybii  testimonia  non  confutantur,  verum 
potius  confirmantur,  aliqua  fides  adiungenda  est.  neque  hic 
magni  momenti  esse  duco  posteriores  illos  locos,  quippe 
quibus  res  non  magis  illustretur  quam  Polybii  verbis;  sed 
primus  ex  illis  accurate  inspectus  accomodatissimus  est 
nostrae  sententiae.  Segestani  enim  legatos  auxilium  petitu¬ 
ros  miserunt  Carthaginem ;  qui  cum  advenissent  et  senatui 

litteras  sibi  mandatas  dedissent,  non  mediocriter  Carthaginien¬ 
ses  haesitaverunt,  quid  sibi  faciendum  esset  ignari,  sed  cum 
urbem  in  fidem  accipere  optimum  visum  esset,  auxilium  polli¬ 
citi  legatis  imperatorem  Hannibalem  fecerunt,  sic  fere  Dio¬ 
dorus.  aliorum  autem  populorum  legatos  ,  si  cum  Carthagi¬ 
niensibus  agendum  eis  erat,  semper  cum  senatu  eorum 
egisse  multis  factis  probari  potest,  iam  vero  quandoquidem 
apud  Diodorum  dji8XQr&r]6av  (sc.  r\  ysQOvoia)  et  xar86rrj6av 
OtQarrjyov  una  continuatione  verborum  scripta  sunt,  dubitari 
non  potest,  quin  senatores,  sicuti  legatis  responderint,  ita 
imperatorem  quoque  elegerint. 

Neque  tamen  interdum  rem  se  aliter  habuisse  negem, 
notum  enim  est  Polybii1)  et  Livii2)  et  Nepotis3)  testimoniis 
post  Hasdrubalem  mortuum  Hannibalem  in  Hispania  ab  exer¬ 
citu  imperatorem  factum  publice  a  Carthaginiensibus  confir¬ 
matum  esse,  quo  ex  facto  imperatoris  repente  mortui  ab 
exercitu  successorem  suffectum  esse  apparet,  nec  id  cuiquam 
mirum  videbitur,  si  quantum  detrimentum  exercitus  duce 
orbatus  capere  possit  secum  consideraverit,  per  exercitum  au¬ 
tem  eos  Carthaginiensium  cives  intellegi  debere,  qui  sin¬ 
gulis  agminibus  praefuerunt,  neminem  fugiet;  his  enim  ex¬ 
ceptis  Poeni  eis  solum  gentibus ,  quae  sub  eorum  ditione 
erant,  et  hominibus  mercede  conductis  ad  rem  militarem 
utebantur,  quod  porro  Hannibalem  a  populo,  non  a  senatu 
confirmatum  legimus,  ne  id  quidem  nostrae  de  imperatorum 
eligendorum  ratione  sententiae  repugnat,  nam  tum  accidisse 
veri  simillimum  est,  ut  sufetibus  cum  senatoribus  non  con¬ 
sentientibus  ad  populi  arbitrium  res  rediret  ;  putanda  est 
enim  Hannonica  factio,  iam  pridem  Barcinae  familiae  inimi¬ 
cissima,  omnibus  viribus  enisa  esse,  ut  ne  homini  inde  ori¬ 
undo  praesertim  tam  adolescenti  summum  imperium  per¬ 
mitteretur. 

Quoniam  hanc  quaestionem  ad  liquidum  perduxisse 
mihi  videor,  iam  qui  homines  imperatores  fieri  soliti  sint 
ostensurus  illam,  quam  supra  significavi,  de  sufetibus  quae¬ 
stionem  quodammodo  redintegrabo,  constat  enim  e  rerum 
gestarum  memoria  sufetes  saepe  exercitus  Carthaginienses 

duxisse  et  maxima  bella  administravisse  quaeriturque,  utrum 
sufetes,  simulatque  is  honor  eis  obtigit,  etiam  summi  co¬ 
piarum  ductores  facti  sint,  an,  ut  fierent,  altero  senatus¬ 
consulto  opus  fuerit,  hanc  opinionem  secutos  esse  video 
Heerenum  et  Klugium,  illam  Beckerum,  quippe  qui  in  illo 
libro,  quem  inscripsit  ,Vorarbeiten  zu  einer  Geschichte  des 
2.  punischen  Krieges4  alterum  sufetem  semper  externis  bel¬ 
lis  gerendis  praefuisse,  alterum  summum  iudicem  Carthagine 
resedisse  probare  studeat,  aliud  quaerere  ab  utraque  opi¬ 
nione  diversum  cum  admodum  ineptum  esset,  nos  Heereni 
eandemque  Klugii  sententiam  amplexi  sumus  rationibus, 
quibus  illi  permoti  sic  statuerunt,  diligenter  perpensis,  quas 
ut  exhibeamus,  proferemus  veterum  scriptorum  locos  huc 
pertinentes,  et  primum  quidem  eos,  quibus  sufetes  simul  im¬ 
peratorum  munere  functos  esse  discimus,  itaque  Herodotus1) 
Hamilcarem,  Hannonis  filium,  qui  idem  rex  Carthaginiensium 
erat,  eodem  die  quo  Persae  a  Graecis  ad  Salaminem  supe¬ 
rati  sunt,  a  Gelone  et  Therone  in  Sicilia  fusum  esse  narrat, 
tum  Justinus2)  quoque  Bomilcarem,  Carthaginiensium  regem, 
cum  Agathocles  in  Africam  invasisset,  Poenorum  copiis  prae¬ 
fuisse  tradit,  item  Diodorus3)  Hamilcarem,  quem  priore  loco 
toti  exercitui  in  Sicilia  praepositum  esse  narravit,  eundem 
altero  regem  Carthaginiensium  appellat,  superest  etiam  Ne¬ 
potis4)  locus,  quo  Hannibalem,  quem  ab  universo  exercitu 
imperatorem  factum,  sicut  antea  vidimus,  et  idem  et  Poly¬ 
bius5)  tradit,  anno  vicesimo  secundo,  postquam  rex  fuerit, 
praetorem  factum  esse  dicit,  ubi  tamen  dubitare  licet,  num  recte 
Nepos  Hannibalem  regem  fuisse  narret  annon  potius  nomen 
regium  cum  imperatorio  confudisse  putandus  sit.  eodem  enim 
anno,  quo  rex  ille  fuisse  fertur,  ab  exercitu  imperatorem  fa¬ 
ctum  a  populo  confirmatum  esse,  cum  res  ipsa  tum  ratio  tem¬ 
porum  evincit,  sed  ne  Nepotem  aut  errasse  aut  minus  ac¬ 
curate  locutum  esse  statuamus,  etiam  alium  in  modum,  ut 
Hannibal,  qui  novem  annos  natus  Africam  reliquerit,  vel 
absens  sufes-  crearetur  fieri  potuit,  quid  enim  impedit,  quo¬ 
minus,  sicuti  alias  sufetem  saepe  imperatorem,  sic  tunc  im- 

peratorem  post  a  populo  etiam  sufetem  factum  esse  creda¬ 
mus?  quod  ubi  accidit,  forsitanque  numquam  alias  acciderit, 
regiam  quidem  dignitatem  anno  confecto  depositam  esse 
apparet,  ne  autem  res ,  de  quibus  nondum  tractatum  est, 
praecipiamus,  illuc,  unde  egressi  sumus,  revertimur. 

Probato  igitur  sufetem  saepissime  imperatorem  fuisse, 
iam,  ut  is  fieret,  a  senatu  prius  decretum  esse  docebimus, 
cuius  rei,  nisi  compluria  Diodori  testimonia  ad  hanc  aeta¬ 
tem  pervenissent,  sane  nullo  firmo  argumento  uteremur;  sed 
sunt  ea  testimonia  eiusmodi,  ut  nullam  dubitationem  reli¬ 
ctum  iri  confidam,  etenim  primo  loco  Diodorus1)  Dionysio, 
Syracusanorum  tyranno,  bellum  adversus  Carthaginienses 
parante  ab  eis  imperatorem  belli  cum  illo  gerendi  Magonem 
regem  constitutum  esse  (xaraOrrjOavreg)  scribit,  illud  autem 
, constituere4  quomodo  adhibere  potuisset,  si,  qui  rex,  idem 
eodem  tempore  imperator  fuisset?  porro  qui  Aristoteles,  cu¬ 
ius  quidem  summa  est  auctoritas,  et  ducatum  et  regnum 
summos  apud  Carthaginienses  honores  usurpare  potuisset, 
si  utroque  semper  unus  atque  idem  fungeretur?  sed  redeo 
ad  duos,  qui  reliqui  sunt,  Diodori  locos  iam  supra  mihi  me¬ 
moratos.  altero3)  igitur  Carthaginienses,  Segestanis  auxilium 
petentibus,  imperatorem  fecisse  legimus  Hannibalem  tum 
xara  vo(iovg  regnantem,  sic  autem  repente  nobis  occasio  ob¬ 
lata  est,  quid  (iaOiZsvg  xara  vofiov  sive  vo/wovg  apud  Car¬ 
thaginienses  sibi  voluerit  disputandi.  Klugius  quidem  eum 
fuisse  putat,  qui,  dum  alter  bella ‘gereret,  domi  suis  muneri¬ 
bus  fungeretur,  sed  vel  hoc  uno  loco  contrariam  rationem 
demonstrari  opinor;  nam  si  etiam  is,  cui  in  urbe  residendum 
erat,  ad  externa  bella  mittebatur,  neuter  sufetum,  qui  sena¬ 
tui  praesideret,  relictus  erat,  id  quod  evenisse  nullo  modo 
adduci  possum  ut  existimem,  itaque  Hannibalem  antea  iam, 
ut  bellum  nescio  quod  exiguum  locis  ab  urbe  haud  remo¬ 
tis  gereret,  regem,  ut  ita  interpreter,  legitimum  factum  tunc 
ad  molem  maioris  belli  suscipiendam  creatum  esse  arbitror, 
quae  sententia  maxime  adiuvatur,  immo  vero  evincitur  ter¬ 
tio  Diodori  loco3);  belli  enim  cum  Dionysio  gerendi  causa 
Himilconem  regem  xara  vo/iov  constitutum  esse  invenimus. 

ubi  cum  rex  xarcc  vo/xov  plane  eodem  sensu  quo  imperator 
positus  sit,  alterum  sufetem  Carthagine  remanentem  non  sic 
appellari  potuisse  consentaneum  est.  at,  quaerat  fortasse 
quispiam,  nonne  nomine  ipso  illa  Klugii  sententia  compro¬ 
bari  videtur?  ad  quod  responsuro  ipso  illi  nara  vofiovg  ad- 
iecto  singularis  quidam  rex  mihi  significari  videtur,  qui  pro¬ 
prio  regis  munere  non  fungens  militare  quod  officium,  id 
quod  et  per  leges  licet  et  saepissime  usu  venit,  sibi  oblatum 
suscepit,  nam  si  rex  domi  residens  in  senatu  praesidet  ad 
eumque  refert,  equidem  non  video,  cur  aliud  ei  nomen  quam 
simplex  regis  induendum  sit.  postremo,  ut  nihil  reticeam, 
quod  hanc  quaestionem  illustrare  possit ,  Diogenis  verba1) 
tam  obscura  tamque  carentia  sensu  mihi  videntur,  ut  quid 
eis  faciam  plane  dubitem  omninoque  ea  praetermittenda 
optimum  censeam,  praesertim  cum  constet  et  parum  diligenter 
Diogenem  librum  suum  conscripsisse  et  iniquitate  temporum 
valde  corruptum  eum  nobis  esse  servatum,  certe,  ut  nunc  se 
verba  habent,  neque  de  nostra  sententia  quidquam  deminuunt 
neque  contrariam  ullo  modo  affirmant. 

Jam  vero  cum  Carthaginienses  in  terris  inter  se  di- 
stantissimis  primum  mercaturae  propagandae  causa,  tum  a 
Romanis  sese  defendendi  fere  bella  gessisse  memoriae  prodi¬ 
tum  sit,  non  unum  imperatorem  tot  negotiis  suffecisse  nemo 
mirabitur,  itaque  quamvis  reges  potissimum  summa  illa  di¬ 
ctatorum  auctoritate  ornarentur,  tamen,  ubi  alterum  bellum 
ortum  est,  alter  imperator  eligendus  fuit,  quem  et  ipsum  sic¬ 
ut  regem  e  familia  aliqua  splendida  virtutibus  bellicis  ante¬ 
cellentem  ceteris  creatum  esse,  etsi  nihil  certi  de  ea  re  no¬ 
bis  traditum  est,  coniectura  facile  assequi  possumus. 

Eadem  sola  coniectura  usi ,  in  quantum  temporis  spa¬ 
tium  imperatores  creati  sint,  pauca  disserere  possumus,  hic 
nisi  eos  in  totius  vitae  tempus  creatos  non  esse  nihil  certi 
amplius  constat,  quod  et  per  se  consentaneum  est,  nam 
etsi  veteres  multo  plura  bella  quam  nos  gesserunt,  tamen 
si  quando  pace  fruebantur,  militibus  dimissis  imperator 
quoque  nulli  usui  fuit,  si  praesertim  more  Carthaginiensium 


l)  Diog.  Laert.  in  Piat.  82 :  JIoAmxij  sgxlv  TtoXtxtiu  xcov  Kagxrj- 
dovicov  yuQ  (IttOiXsis  ncctct  vopov. 

exercitibus  conducticiis  belligerabant,  et  loco  quodam  Justi¬ 
niano  *)  evidentissime  comprobatur,  praedicantur  enim  unde¬ 
cim  Hasdrubalis  dictaturae,  unde  perpetuam  dictaturam  non 
fuisse  manifeste  apparet,  cum  autem  omnino  nihil  certi  ex 
veterum  testimoniis  erui  possit,  probabilissima  videtur 
mihi  Beckeri  sententia,  qui  imperatorem  tamquam  regem 
primo  annuum  creatum  esse  putet,  postea  tandem,  ubi  lon¬ 
giora  bella  fieri  coeperint,  in  plures  annos  constitutum,  quot, 
opinor,  bellum  duraturum  esse  verisimile  fuit,  sic  utilitate 
Carthaginienses  permotos  videmus,  ut  auctoritatem  quamvis 
summam  primum  in  complures  annos  prorogarent,  tum 
eidem  usque  continuarent. 

Unum  adhuc  addamus,  ut  totam  hanc  quaestionem  de 
imperatoribus  institutam  penitus  conficiamus.  Livius2)  enim 
dictatorem  quendam  senatus  iussu,  qui  milites  conduceret, 
in  Hispaniam  missum  esse  narrat,  quod  Klugius  sic  intellegit, 
ut  statim  magistratum  civilem  ordinarium  summa  auctoritate 
praeditum,  qui  ad  delectus  agendos  in  provincias  mittebatur, 
dictatorem  appellatum  esse  dicat,  sed  non  adeo  mihi  videtur 
is  unus  Livianus  locus  urgeri  debere  nec  ille  dictator  quid¬ 
quam  aliud  fuisse  nisi  procurator,  ut  ita  dicam ,  senatus 
singulari  potestate  instructus,  cui  cum  Livius  inter  magi¬ 
stratus  Romanos  neminem  omni  ex  parte  similem  inveniret, 
cuius  nomen  illi  inderet,  propter  eam  ipsam  magnam  poten¬ 
tiam  dictatorem  eum  appellavit. 

Absolutis  iam  singulis,  quibus  Carthaginienses  usi 
sunt,  magistratibus,  nunc  ad  ea  consilia  transeo,  quorum 
summa  auctoritas  fuit  in  rebus  publicis  administrandis,  ac 
primum  quidem  de  senatu,  cuius  aliquotiens  in  mentionem 
incidi,  quae  colligi  poterunt  ex  veterum  scriptorum  testimo¬ 
niis,  ordine  exponam,  confitendum  autem  hic  quoque  est 
plurima  desiderari,  quibus  accuratior  cognitio  efficiatur,  et 
saepissime  coniecturas  adhibendas  esse.  Aristoteles  enim, 
qui,  ut  alias,  ita  hic  quoque  potissimus  fons  habendus  est, 
vel  quia  nulla  ei  causa  fuit,  cur  res  Carthaginienses  aut 
detrectaret  aut  amplificaret,  nihil  aliud  de  senatu  Carthagi¬ 
niensium  refert,  nisi  quod  eum  cum  Lacedaemoniorum  con- 

tendit,  yeQOvotav  dicens  respondere  xotg  exel  ysQOvciiv.  tali 
ex  comparatione,  senatorum  Lacedaemoniorum  conditione 
licet  optime  nota,  aliis  certioribus  testimoniis  non  accce- 
dentibus,  nihil  fere  effici  nemo  non  videbit,  velut  reges 
etiam  utriusque  nationis  Aristoteles  inter  se  comparaverat, 
quos  tamen  lange  diversos  fuisse  supra  mihi  videor  demon¬ 
stravisse.  simillimum  in  modum  Polybius1)  Poenorum  se¬ 
natum  {yeQovxiov  appellat)  et  cum  Lacedaemonio  et  Ro¬ 
mano  confert,  quo  loco  etiam  clarius,  quomodo  eiusmodi 
collationes  accipiendae  sint,  apparet;  nam  quoniam  senatus 
Romanus  et  Carthaginiensis  diversissimi  inter  se  fuerunt, 
cum  utroque  tamen  Carthaginiensis  contenditur,  eum  et 
ipsum  ab  illis  diversum  fuisse  patet,  cum  igitur  adhuc  non 
multum  in  disputatione  nostra  profecerimus  nec  tali  modo 
umquam  proficeremus,  alia  nobis  adiumenta  circumspicienda 
sunt  ad  quaestionem  propositam,  ac  fatis  propitiis  apud 
eum  scriptorem,  qui  proxime  a  flore  reipublicae  Punicae  post 
Aristotelem  abfuit  cuiusque  auctoritas  in  secundo  loco  nobis 
ponenda  est,  plerique  loci  huc  pertinentes  exstant,  octies 
enim,  quantum  equidem  repperi,  apud  Polybium  praeter 
locum  modo  prolatum  senatus  Carthaginiensis  mentionem 
factam  invenimus,  quibus  breviter  tractatis,  postquam  paucos 
ab  aliis  auctoribus  servatos  adiunxi,  quae  mihi  summa  eorum 
videatur  esse,  expediam. 

Itaque  primo  loco  2)  Polybius  Hannibalem,  Carthaginien¬ 
sium  imperatorem,  Booden,  qui  e  senatoribus  fuit,  viginti 
navibus  praefectum  classiculam  hostium  adoriri  iussisse 
narrat,  secundo  3)  senatus  Carthaginiensium,  turpissimis  pacis 
conditionibus  primo  Punico  bello  a  Romanis  oblatis,  omnia 
perferre  mavult  quam  hac  lege  amicitiam  inire,  tertio4)  cum 
milites  mercenarii  descivissent  et  urbi  ipsi  obsidionem  mini¬ 
tarentur,  Carthaginienses  semper  nonnullos  ex  senatoribus 
ad  eos  mittebant,  qui,  quaecumque  illi  flagitarent,  dum  fieri 
possent,  se  facturos  pollicerentur,  quarto5)  Carthaginienses 
Spendii  et  Mathonis  exercitu  graviter  pressi  triginta  sena¬ 
tores  cum  recentibus  copiis  ad  Barcam  mittunt,  ut  Han- 


6,  51,  2.  a)  1,  21,  6.  •)  1,  31,  8  4)  1,  68,  5. 

*)  1,  87,  3. 


2 


20 


nonem,  qui  antea  una  cum  illo  exercitui  praefuit,  in  gratiam 
cum  eo  reconciliarent ;  id  quod  eis  contigit,  quinto  *)  celeber 
ille  senatus  initio  secundi  Punici  belli  habitus  describitur, 
ubi  cum  legatus  Romanorum  sinu  togae  exhibito  se  et 
bellum  et  pacem  ferre  dixisset,  rex  Carthaginiensium  eum 
utrum  mallet,  excutere  iussit.  qui  postquam  bellum  se  ex- 
cussise  respondit,  simul  plures  senatorum  (t dov  ex  xov  Gvve- 
SqIov) h se  accipere  conclamaverunt,  sic  legati  Romanorum 
senatusque  Carthaginiensium  discesserunt,  sexto2)  ei  sena¬ 
tores  nominantur,  qui  Hannibalem  comitati  una  cum  eo 
foedus  cum  Philippo,  Macedonum  rege,  icerunt,  septimo3) 
a  Scipione  duo  zcov  ex  xtjg  yenovGtag,  quindecim  x<5v  ex  xrjg 
GvyxXrjxov  capti  esse  dicuntur,  octavo4)  denique  inter  con¬ 
diciones  pacis  ante  bellum  Punicum  tertium  a  Romanis  obla¬ 
tas  ea  affertur,  ut  Carthaginienses  eis  trecentos  obsides,  et 
eos  filios  x mv  ex  xrjg  GvyxXryzov  xal  xrjg  yeQOvGtag,  darent, 
sunt  praeterea  pauci  apud  Livium 5)  et  Diodorum 6)  loci, 
cognitione  haud  indigni  nec  nobis  ullo  modo  praetermittendi; 
quorum  tamen  maximi  momenti  Livianus7)  quidam  est,  quo 
triginta  seniorum  principes,  qui  pacem  peterent,  ad  Scipionem 
missos  esse  narrat,  idque  sanctius  apud  Carthaginienses 
consilium  esse  maximamque  ad  ipsum  senatum  regen¬ 
dum  vim. 

His  veterum  testimoniis  cognitis  ut  primum  de  statu 
senatus  dicam,  in  duas  eum  partes  divisum  fuisse  neminem, 
opinor,  praeterierit,  nec  profecto  quemquam  recentiorum 
invenio,  quin  haec  statuerit,  praeterquam  Ubbonem  Emmium, 
cuius  omnino  descriptio  reipublicae  Carthaginiensis  non  eis, 
quae  res  postulat,  studiis  adiuvatur.  sanctius  autem  id  con¬ 
silium,  quod  Livius  dicit,  a  Graecis  yeQovGiav  aut  yeqovxiov 
nominatum  esse,  alterum  ex  multo  maiore  hominum  numero 
compositum  GvyxXrjxov ,  vel  eo  Polybii  loco,  quo  duo  xmv 
ex  x rjg  yeQOvGiag,  xwv  ex  xrjg  GvyxXrjxov  quindecim  captos  a 
Scipione  esse  legimus,  probari  mihi  videtur,  nam  sane 
mirum  esset ,  si  ex  minore  consilio  plures  quam  ex  maiore 
urbe  egressi  in  potestatem  Romanorum  venissent,  quod  autem 

Klugius  etiam  ysQovzcov  maius  illud  consilium  significare 
videri  dicit ,  equidem,  qua  causa  adductus  sic  statuat,  non 
intellego,  uno  enim  illo  loco  Polybiano,1)  quo  penes  zo 
ysQovziov  optimatum  potestas  fuisse  dicitur,  posteaque  omnino 
respublica  Carthaginiensis  cum  Romana  et  Lacedaemonia 
contenditur,  nihil,  quod  ex  ea  sententia  sit,  colligi  potest; 
sed  cum  ipse  concedat  zrjv  ysgovolav  sanctius  illud  consilium 
fuisse,  ipse  nobis  argumenta,  quibus  priorem  illam  opinionem 
oppugnaremus,  tradidit,  nam  eam  formam,  quae  est  ysQOv- 
ziov,  a  ysQOvOia  separari  non  posse  nemo  erit  quin  cognoscat, 
verum  tamen  restat  quoddam  vocabulum,  quo  et  ipso  senatum 
significari  apparet,  incertum  tamen,  maioremne  an  minorem, 
dico  OvvsdQiov ,  quod  praeter  unum  illum  locum  Polybianum 
semel  quoque  apud  Diodorum  2)  invenimus,  etiam  hicKlugio 
assentiri  non  possum  ,  quippe  qui  zr\v  ysQOvoiav  cum  zfj 
6vyxXr)rcp  coniunctam  eo  indicari  putet,  vocabulum  quidem 
ipsum,  utpote  cum  praepositione  quae  est  ovv  compositum, 
eius  sententiam  non  magis  affirmat  quam  nostram;  immo 
vero  quodlibet  concilium  ex  pluribus  hominibus  constans, 
non  autem  ex  duobus  singulis  consiliis  compositum  Gvv&- 
6qiov  vocari  posse  usus  docet,  sed  ne  sensus  quidem  locorum, 
ubi  OvvedgLOv  invenitur,  Klugii  opinionem  confirmat,  nam 
cum  constet  omnia,  quaecumque  cum  exteris  nationibus 
agenda  erant,  zyj  yeQOvoia  curae  fuisse,  etiam  legatos  Roma¬ 
nos  in  ea  senatus  parte  auditos  esse  consentaneum  est 
pluresque  zcov  y£QGv6ia<jzcov  se  bellum  accipere  conclamasse. 
(Polyb.  2,  33).  Diodorus  autem  cum  narret,  postquam  rj\ 
yEQOvoia  de  bello  pulchre  decreverit,  tres  exercitus  facere 
zolq  (jvvtdQoiq  visum  esse,  quaenam  alia  interpretationis  ratio 
a  sensu  communi  non  abhorrens  reperiri  potest,  nisi  ut 
scriptorem  posteriore  loco  sermonis  variandi  causa  GvvsdQOvq 
pro  ysQOvOiaGzatq  posuisse  arbitremur?  cum  praesertim  paucis 
verbis  inserendis  rem  ad  aliud  consilium  rediisse  declarandum 
fuerit,  quibus  causis,  ut  brevis  sim,  permoto  etiam  OvvsdQicp 
idem  quod  ysQOvola  vel  ysQOvzicp  significari  persuasum  mihi  est. 

Hac  una  quaestionis  parte  absoluta,  quot  senatores 
fuerint,  iam  disseramus,  qua  in  re  omnibus  testimoniis  de- 

stitutos  nihil  nos  profecturos  esse  libere  fateamur,  quodsi 
Mommsenii  sententiae  subscribere  possem,  qui  triginta  sena¬ 
tores  additis  duobus  regibus  fuisse  putat,  vehementissime 
gauderem;  sed  tales  sunt  loci,  quibus  ille  nisus  eam  sibi 
opinionem  probavisse  videtur,  ut  diligenter  eis  consideratis 
nihil  inde  certi  consequatur,  bis  enim,  et  apud  Polybium  et 
apud  Livium,  numerum  qui  est  triginta  cum  senatoribus 
coniunctum  legimus,  quod  si  primo  aspectu  nobis  non  casu 
factum  videtur,  unde  coniecturam  de  numero  senatorum 
fieri  posse  putemus,  non  est  cur  mireris,  et  profecto  locus 
ille  Livianus  (30,  1G)  solus  inspectus,  quominus  triginta 
cum  senioribus  construamus  et  id  in  genetivum  casum 
redactum  a  principibus  pendamus,  nos  non  impedit  estque 
probabile,  nisi  quidquam  certius  exstaret,  ipsi  facilitati,  qua 
hoc  modo  nostrae  de  senatu  Carthaginiensium  cognitiones 
augerentur  atque  confirmarentur,  non  resistentes  plerosque 
rem  sic  acturos  fuisse,  verum  locus  ille  Polybianus  (1,  87,  3,) 
nullo  modo  amoliendus  ita  interpretari  nos  non  sinit,  nec 
me  pudet  confiteri  me  diu  conatum  esse  hunc  locum  cum 
sententia  Mommsenii  conciliare ;  sed  tam  expresse  Cartha¬ 
ginienses  triginta  homines  ex  senatu  (xrjg  yeQOvoiag)  dele¬ 
gisse  dicuntur,  ut  omnes  conatus  senatum  e  triginta  homi¬ 
nibus  constantem  efficiendi  vani  evaserint,  nihil  igitur  amplius 
de  senatorum  numero  scimus,  nisi  plures  eos  quam  triginta 
fuisse,  et  quidem,  opinor,  multo  plures,  nam  si  paullo,  certe 
apud  Polybium  non  triginta  ex  eis  electi,  sed  totus  senatus 
ad  idem,  ad  quod  illi,  perficiendum  missus  esset,  porro  si 
in  republica  tam  parva  quam,  ubi  cum  Carthaginiensi  eam 
contuleris,  Lacedemoniorum,  penes  triginta  homines  summa 
gubernandi  potestas  fuit,  eundem  numerum  Carthagine  non 
suffecisse  si  non  manifestum,  probabile  quidem  est,  neque 
Aristotelem,  quamvis  multa  praeterierit,  hanc  numeri  simi¬ 
litudinem  quam  maxime  singularem  omissurum  fuisse  pu¬ 
taverim. 

Simili  autem  computatione  de  numero  senatorum,  qui 
t 7]v  ovyxXrjxov  formaverunt,  notionem  nobis  fingere  licet, 
nam  cum  Justinus1)  centum  ex  numero  senatorum  iudices 

electos  esse  narret,  senatores  multo  plures  fuisse  apparet, 
quot  autem  fuerint,  plane  ignotum  est.  Blochius  in  anno¬ 
tatione  ad  Theodori  Metochitae  caput  de  republica  Carthagi¬ 
niensi,  quod  Klugii  libro  adiectum  est,  quadringentos  eos 
fuisse  censet,  argumenta  autem,  cur  sic  censeret,  non  addi¬ 
dit;  nam  nos  quidem  nullum  iam  vetus  testimonium  habe¬ 
mus,  quo  de  ea  re  certiores  fiamus. 

Sed  missis  tandem  his  quaestionibus  parum  felicibus 
ad  munera  publica,  quae  curanda  utrique  senatus  parti  com¬ 
missa  fuerunt,  transeamus,  quae  loci  supra  a  nobis  allati 
tam  manifeste  docent,  ut  nihil  fere  amplius  nobis  sit  adden¬ 
dum.  senatum  minorem,  rrjv  ysgovoiav,  amplissimum  Cartha¬ 
gine  consilium  fuisse  ex  omnihus,  quae  ab  eo  gesta  legimus, 
satis  apparet,  nam  populorum  exterorum  legati,  ubi  publi¬ 
carum  rerum  causa  Carthaginem  venerunt,  in  senatu  audiun¬ 
tur  ibique  negotio  diligenter  tractato,  quid  Carthaginien¬ 
sibus  visum  sit,  eis  respondetur,  imperatores  autem  tam  in¬ 
genti  potestate  praeditos  a  senatu  creatos  esse  iam  supra 
demonstravisse  nobis  videmur,  quos  tamen  eidem  senatui, 
si  minus  ipsi  morem  gerebant,  statim  revocare  licuit,  idem, 
si  delectus  faciendi  erant,  quemlibet  in  provincias  misit,  qui 
suo  nomine  eos  haberet,  idem  nuntios  ab  imperatoribus  bel¬ 
lum  gerentibus  ad  cives  missos  primus  accepit,  nec  minus 
nonnulli  ex  eo  delecti  semper  summos  duces  comitabantur, 
qui  quamvis  in  rebus  militaribus  illorum  potestatem  restrin¬ 
gere  non  possent ,  opus  tamen  erat  eorum  consensu  ad 
foedera  cum  aliis  populis  ineunda,  saepeque  ab  imperato¬ 
ribus  singulis  copiarum  partibus ,  ut  expeditiones  facerent, 
praeponebantur,  quaecumque  senatus  una  cum  regibus  sta¬ 
tuerat,  ea  rata  fuerunt,  ipsorumque  ex  voluntate  pendebat, 
quam  rem  etiam  cum  populo  communicari  vellent;  id  rur¬ 
sus  ut  oporteret  fieri,  nihil  aliud  quam  ipsorum  dissensus 
eos  cogere  poterat;  cuiusmodi  dissensio  ut  quam  rarissime 
inter  se  intercederet,  illorum  ipsorum  maxime  retulisse  ne¬ 
mo  non  intellegit,  quae  cum  ita  sint,  vel  ex  omnibus  com¬ 
parationibus  apud  veteres  inter  Carthaginienses  alienosque 
magistratus  institutis  nulla  mihi  aptior  videtur  esse,  quam 
quae  apud  Polybium  invenitur  inter  senatum  Romanum  et 
Carthaginiensem  facta,  siquidem  penes  illum  summam  in  re- 

publica  moderanda  auctoritatem  fuisse  constat,  nec  immerito 
hunc  Ubbo  Emmius  quasi  animam  civitatis  Poenorum  appellat. 

Talem  igitur  potestatem  cum  senatus  minor  vel  r 
yeQOvoia  apud  Poenos  obtinuerit,  quanta  auctoritas  maioris 
senatus  (xrjv  ovyxXrjxov  Graeci  vocant)  fuerit,  vel  inde  su¬ 
spicari  licet,  ac  profecto  semel  tantum  ita  eius  mentio  fit, 
ut  negotium  publicum  ad  eum  relatum  esse  videamus,  nar¬ 
rat  enim  Diodorus1)  litteras  Dionysii,  Syracusanorum  tyran¬ 
ni,  quibus  bellum  Carthaginiensibus  indixit,  Carthaginem  ad 
r Tjv  ysQOvaiav  allatas,  postea  in  rj)  GvyxXrjxco  quoque  et  in 
contione  lectas  esse,  quo  ex  loco  si  quidquam,  admodum 
pauca  conici  posse  liquet,  itaque  si  Mommsenio  eius  aucto¬ 
ritatem  nequaquam  magnam  fuisse  concedendum  est,  quae 
tandem  res  ad  eius  provinciam  pertinuerint,  ex  paucitate 
testimoniorum  accurate  cognoscere  iam  non  possumus,  equi¬ 
dem,  si  meum  mihi  de  ea  re  iudicium  proferendum  est,  eum 
de  eisdem  quidem  rebus  omnibus  atque  xrjv  ysQOvdav ,  si 
modo  tempus  suppetebat,  quid  sibi  videretur  aperuisse,  suf¬ 
fragio  tamen  carentem  decreta  edere  non  potuisse  arbitror  et 
sic  factum  esse,  ut  apud  veteres  auctores  plerumque  solam 
xrjv  ysQovoiav  res  publicas  constituisse  inveniamus,  cum  au¬ 
tem  apud  Diodorum  loco  laudato  primum  rj  yeQOvoia,  deinde 
rj  GvyxXrjxoq ,  postremo  populi  contio  nominatae  sint,  haud 
scio  an  ne  is  ordo  quidem  fortuitus  omninoque  de  rebus 
publicis  ita  dot  U  Ili  sit,  ut  a  minore  senatu  n QO^ovXsv/ia  quod¬ 
dam  iterum  in  controversiam  vocandum  xy  GvyxXrjxm  pro¬ 
positum  sit  rursusque  ab  ea  ad  xrjv  yeQovoiav  redierit, 
quae  rem  aut  per  se  ratam  esse  iuberet  aut  ad  populum 
reiceret. 

Jam  si  quaesiverimus,  id  quod  in  quoque  magistratu 
tractando  faciamus  necesse  est ,  a  quibus,  ex  quibus,  in  quot 
annos  senatores  sint  electi,  an  omnino'non  electi  sed  sorte 
ducti,  denuo  nihil  certi  memoriae  proditum  esse  nobis  erit 
confitendum,  sed  cum  Aristoteles  identidem  instituta  Car¬ 
thaginiensium  prae  Lacedamoniis  idcirco  effert,  quod  virtu¬ 
tis  ratione  habita  magistratus  ex  optimis  gentibus  eligant, 
id  ad  senatum  quoque  referendum  esse  pro  certo  habeo. 

mox  divitiis  quoque  magistratuum  candidatos  non  mediocri- 
ter  commendatos  esse  etiamsi  philosophus  non  expressis 
verbis  addidisset,  in  urbe ,  quae  omnem  fere  operam  mer¬ 
caturae  faciendae  opibusque  parandis  navabat,  ratione  ipsa 
multisque  exemplis  admonitos  credere  nos  oportet,  divitiae 
igitur  cum  tantum  valerent  ad  honores  in  republica  Cartha¬ 
giniensium  adipiscendos,  senatores  electos,  non  sorte  du¬ 
ctos,  et  quidem  a  populo,  persuasum  mihi  est.  nam  cuius  gra¬ 
tiam,  nisi  vulgi,  canditati  locum  senatorium  petentes  ambi¬ 
tione  captare  studuissent?  senatores  quidem  ipsi  divitiis 
praepollentes  tantum  abest,  ut  largitionibus  permoti  sint,  ut 
his  ne  obtulisse  quidem  eas  quemquam  probabile  sit;  aut 
si  id  quoque  ius  populo  demptum  esset,  quomodo,  tam  pau¬ 
cis  in  eius  potestate  restantibus,  non  dico  Aristoteles  semel 
atque  iterum  drjiioxQartav  Carthagine  florere  dixisset ,  sed 
illa  saltem  aequabilitas  rectaque  mixtura  reipublicae  Cartha¬ 
giniensis  et  a  Cicerone  et  a  Polybio  praedicari  potuisset? 
quoniam  igitur  eos,  qui  in  maiorem  senatum  reciperentur, 
a  populo  delectos  esse  ostendi  (nam  r rjv  ysQOvdav  ipsam 
sibi  senatores  ex  maiore  senatu  cooptavisse  probabilissimum 
mihi  videtur),  in  quantum  temporis  spatium  senatores  cre¬ 
ati  sint,  breviter,  si  potero,  persequar. 

Atque,  ut  saepissime,  sic  hic  quoque  veteribus  testi¬ 
moniis  nihil  certi  afferentibus,  non  mirum  videtur,  quod  re- 
centiorum  de  ea  re  sententiae  multum  inter  se  discrepant, 
equidem  non  video,  cur  ab  Heereni  opinione  discedendum 
sit,  qui  senatores  perpetuos  fuisse  arbitretur,  hanc  potissi¬ 
mum  causam  prae  se  ferens,  quod  aliter  Carthaginienses  per 
tot  seculorum  decursum  in  mercatura  facienda,  oppidis  con¬ 
dendis,  finibus  propagandis  non  facile  adeo  sibi  constitissent, 
sic  et  apud  Lacedaemonios  et  Romanos,  ut  qua  optimatium 
potestas  praepolleret,  senatores  non  prius  senatorio  loco 
quam  e  vita  cesserunt,  Atheniensium  autem,  apud  quos  po¬ 
puli  auctoritas  quam  maxime  floreret,  xolg  fiovtevralg,  ut 
quam  plurimi  prudentiae  civilis  periti  fierent,  quot  annis 
abdicandum  fuit.  —  Sed  ne  ea  quidem  sententia,  qua  in 
certum  annorum  numerum  eos  electos  esse  statuitur,  ulla 
re,  quae  nobis  de  rebus  Carthaginiensibus  nota  est,  refellitur; 
itaque  hanc  qui  sibi  persuasit,  redarguere  eum  non  possumus. 

quod  autem  Mommsenius  senatores  annuos  sibi  fuisse  videri 
dicit,  universe  quidem,  pace  summi  viri  dicere  liceat,  ei 
assentiri  non  possum;  cum  tamen  sub  finem  belli  Hanni- 
balici  et  insequentibus  temporibus  populi  potestatem  magis 
magisque  auctam  esse  memoriae  proditum  sit,  et,  quem  ad 
modum  id  factum  sit,  maxima  ex  parte  ignoremus,  tunc  etiam 
senatus  auctoritatem  aliquatenus  comminutam  esse  res 
ipsa  docet 

Sed  iam  pervenimus  ad  quaestionem  omnium  ad  rem- 
publicam  Carthaginiensium  pertinentium  vel  difficillimam. 
Aristoteles  enim  eodem  loco,  quo  reges  et  senatum  Cartha¬ 
giniensium  cum  Lacedaemoniis  confert,  etiam  cum  ephoris 
centumquattuor  virorum  magistratum  contendit,  qua  ex  com¬ 
paratione,  qui  illi  centumquattuorviri  fuerint,  cognoscere  nos 
non  posse  satis  apparet ;  nam  quantum  discriminis  interfuerit 
inter  instituta  tamen  secum  comparata,  non  semel  vidimus, 
id  tamen,  opinor,  dubium  es^e  non  potest,  quin  magistratus 
cum  summo  Lacedaemoniorum  comparatus,  siquidem  epho¬ 
ros  omnes  alios  Lacedaemone  auctoritate  superasse  constat, 
et  ipse  amplissima  potestate  praeditus  fuerit,  permirum  igi¬ 
tur  esset,  si  eiusmodi  Poenorum  magistratus  tantummodo 
semel  apud  scriptores  antiquos  mentionem  factam  invenire¬ 
mus,  id  quod  leviter  rem  intuenti  sane  ita  videri  potest,  sed 
cum  bis  de  centumvirorum  magistratu  apud  veteres  lega¬ 
mus,  quid  magis  probabile  videtur  quam  idem  collegium 
atque  centumquattuor  viros  paullum  immutato  nomine  intel¬ 
legi  debere?  quos  duos  locos  ut  statim  proferamus,  non 
multo  post  Aristoteles ,  quam  de  centumquattuorviris  locu¬ 
tus  est,  inter  munera  quinqueviratuum  Carthaginiensium  id 
quoque  enumerat,  quod  centumviros,  summum  magistratum, 
creant;  itemque  Justinus1),  cum  Magonis  nepotes  nimios  sibi 
spiritus  nimiamque  potestatem  sumere  coepissent,  centum  e 
numero  senatorum  iudices  sumptos  esse  narrat,  qui  rever¬ 
sis  a  bello  ducibus  rationem  rerum  gestarum  exigerent,  his 
locis,  ubi  centumviros  iudicum  munere  functos  esse  certio¬ 
res  facti  sumus,  tertius  Livianus2)  accedit,  quo  iudices  ipsa 
eadem  nimia  potestate,  cuius  propulsandae  causa  primo  con- 

stituti  erant,  paullatim  arrogata  ab  Hannibale  in  pristinam 
auctoritatem  reiectos  esse  discimus,  quae  cum  ita  sint,  ei 
qui  de  republica  Carthaginiensium  scripserunt,  quid  centum¬ 
viros,  quid  centumquattuor  viros  fuisse  statuerent,  vehemen¬ 
tissime  inter  se  discrepuerunt.  Heerenus  quidem  et  Klugius 
non  eundem  illos  magistratum  fuisse  contendunt,  Emmius, 
Boetticher,  Mommsenius  fuisse  declarant,  sed  videndum  est, 
ne  doctissimi  illi  duo  viri  discrepantiam  appellationum,  quae 
apud  Aristotelem  invenitur,  maioris  momenti  duxerint,  quam¬ 
quam  enim  Klugius  toto  ordine  contrapositorum ,  quare 
duo  illi  magistratus  inter  se  diversi  fuerint,  demonstrare 
sibi  videtur,  equidem  tamen  nihil  me  eo  profici  putare  fa¬ 
teor.  nam  ut  unum  afferam  argumentum  ab  illo  usurpatum, 
eo  suam  sententiam  affirmari  arbitratur,  quod  centumquat¬ 
tuor  viros  Aristoteles  simpliciter  magistratum,  centumviros 
summum  magistratum  appellaverit;  quod  quam  leve  sit,  fa¬ 
cile  quisque  intelleget,  quin  etiam  id  ipsum,  quo  Aristote¬ 
les  utitur,  rj  i/£yi(jT7]  aQyrj ,  potius  in  nostrum  usum  verten¬ 
dum  esse  censeo,  quod  enim  de  summo  quodam  magistratu 
philosophus  nihil  aliud  praedicat ,  quam  eum  a  quinquevi¬ 
ratibus  creari,  id  tantummodo  idcirco  factum  esse  potest, 
quia  de  eodem  magistratu  paullo  aliter  nominato  non  multo 
ante  compluria  dicta  sunt,  quibus  iam  ibi  summam  eius 
auctoritatem  fuisse  suspicari  licuit  cum  autem  supra  demon¬ 
straverimus,  quanta  potestas  penes  senatum  et  summum 
imperatorem  fuerit,  vix  fieri  potest,  ut  praeter  eos  etiam 
duo  alii  magistratus  ea  potestate  instructi  fuerint,  quae  sum¬ 
ma  merito  dici  possit,  cum  enim  multi  simul  multum  valent, 
singulorum  magistratuum  potestatem  vel  alterorum  auctori¬ 
tate  admodum  infringi  res  ipsa  docet,  iam  vero  ipsa  Justi¬ 
ni  narratio  de  centum  iudicibus  constitutis  opinionem  no¬ 
stram  vehementissime  confirmat,  nam  cum  propter  id  potis¬ 
simum  eos  delectos  esse  scribat,  ut  eis  duces  e  bello  reversi 
rationem  rerum  a  se  gestarum  redderent,  ephoros  autem 
hac  ipsa  causa  constitutos  rationem  non  solum  a  ducibus, 
verum  ab  omnibus  magistratibus  Lacedaemoniis  repoposcisse 
constet,  nonne  eam  summam  causam  putamus,  cur  philoso¬ 
phus  ephororum  centumquattuor  vel,  quos  iam  in  eorum  lo¬ 
cum  substituere  licet,  centumviros  similes  esse  dixerit?  atque 

operae  pretium  est  videre,  quantis  angustiis  Klugius  senten¬ 
tiam  suam  defendendo  teneatur,  nam  etiam  atque  etiam  id  ei 
monendum  est,  centumviros,  quos  Justinus  expresse  iudices 
nominat  et  quos  Livium  eosdem  per  iudicum  ordinem  intel¬ 
legere  vidimus,  nullo  modo  lites  diiudicavisse,  sed  id  mune¬ 
ris  ad  centumquattuor  viros  pertinuisse,  qui  propter  nihil 
aliud  cum  ephoris  compararentur,  nisi  oh  iuris  dictionem 
sibi  exercendam  (quis  autem  credat  ephoros  propter  munus 
a  praecipua  sua  provincia  satis  alienum  cum  aliquo  Cartha¬ 
giniensium  magistratu  comparatos  esse,  alio  Poenorum  sup¬ 
petente  collegio,  quod  eadem  atque  illi  rationis  exigendae 
causa  constitutum  erat?),  iudices  autem  appellatos  esse,  et¬ 
iamsi  nulla  iudicia  habuissent,  peculiari  quodam  sensu,  quem¬ 
admodum  ipsum  sufetum  vocabulum  a  verbo  Hebraico 
£3BU3,  cuius  primum  iudicandi,  tum  etiam  regnandi  sensus 
esset,  originem  duceret,  sic  autem  cum  quattuor  Carthagi¬ 
niensium  consilia,  senatus  maior  et  minor,  centumviri  et 
centumquattuorviri,  evaderent,  quos  collocare  in  reipubli- 
cae,  ut  ita  dicam,  compagine  et  discriminare  admodum  dif¬ 
ficile  esset,  necopinato  centumviros  eosdem  atque  senatores 
ttjg  ysQovGiag,  nisi  fallor,  fuisse  sibi  videri  aperit,  eiusmodi 
argumentatio  quanto  opere  vacillet  quamque  aptam  redar¬ 
guendi  ansam  ipsa  praebeat,  nihil  me  opus  est  demon¬ 
strare.  denique  quod  iudicia  iam  ante  illos  centum  iudices 
Carthagine  fuerint  Klugius  necesse  esse  dicit  et  ea  a  cen¬ 
tumquattuor  viris  exercita  esse,  quoniam  Magonis  posteri 
leges  et  iudicia  neglexisse  dicerentur,  exstitisse  iudicia  Car- 
thagine  res  ipsa  docet,  a  quibus  tamen  habita  sint,  non  est 
memoriae  proditum,  fortasse  antea  ad  senatum  ipsum  etiam 
iuris  dictio  pertinuit,  sic  ut  de  omnibus  iniuriis  apud  eum 
querendum  esset  et  omnes  res  ambiguae  ad  eum  deferen¬ 
dae  ;  quod  si  a  veritate  non  abhorret ,  inquirendas  quidem 
causas  quibusdam  ex  se  delectis  tradidisse,  sententias  au¬ 
tem  ipse  tulisse  facile  putandus  videtur. 

Cum  igitur  non  sit  dubitandum,  quin,  quos  Aristoteles 
centumquattuorviros  vocat,  plane  eidem  habendi  sint  atque 
centumviri  iudices,  cur  diversis  appellationibus  eos  inditos 
inveniamus,  facile  intellegere  licet,  centumquattuor  enim  illos 
fuisse  patet;  itaque  quo  loco  prius  eorum  apud  Aristotelem 

mentio  fit,  eo  nomine  appellantur;  sed  quod  saepe  fit,  ut 
numerus  frequenti  usitatoque  aliquo  numero  paucis  vel 
superior  vel  inferior  cum  hoc  ipso  numero  commutetur,  id 
hic  quoque  usu  venisse  reperimus.  sic  autem  postquam 
accidit,  ut  iudices  paullatim  nullo  nomine  nisi  centum¬ 
virorum  induerentur,  origines  reipublicae  Carthaginiensis 
non  diligentius  perscrutati  posteriores  revera  illos  centum 
modo  viros  fuisse  putare  coeperunt,  nec  possumus  mirari 
Iustinum,  vel  ubi  de  primordiis  iudiciorum  loquitur,  centum 
iudices  constitutos  esse  narrare,  quam  narrationem  qui  accu¬ 
ratius  legerit,  Mommsenii  sententiae  astipulari  non  grava¬ 
bitur,  quippe  qui  illa  iudicia  e  studio  optimatum  nimiae 
unius  familiae  potestati  ipsis  legibus  obsistendi  profecta 
esse  putet;  fieri  autem  non  potest,  quin  quam  perversissi¬ 
mam  habeamus  Ubbonis  Emmii  opinionem  (is  enim  popu¬ 
laris  status  patronos  eos  fuisse  arbitratur),  siquidem  eos, 
qui  in  republica  libera  maiorem  sibi  potestatem  parare  student, 
plerumque  vulgi  auxilio  uti  constat,  at  si  Emmius  hac  in 
re  comparatione  inter  ephoros  et  centumviros  ab  Aristotele 
instituta  nititur,  id  magis  e  nostra  quam  e  sua  re  facit ;  nam 
philosophus  id  potissimum  inter  utrosque  interesse  dicit, 
quod  ephori  e  quolibet  genere  forte  oblato,  centumviri 
secundum  virtutem  eligantur. 

Sed  missa  hac  minoris  momenti  disputatione,  quomodo 
iudicia  ab  illis  centumviris  administrata  sint,  quaeramus, 
etenim  quam  saeve  illi  in  imperatores  adversa  fortuna  usos 
plerumque  animadverterent,  sic  ut  nonnulli  iam,  antequam 
causa  eis  dicenda  fuerit,  mortem  sibi  consciscerent,  supra 
exposui,  duo  igitur  exstant  Aristotelis 1)  loci,  ubi  de  ratione 
habendorum  Carthagine  iudiciorum  loquitur,  quorum  tamen 
ut  alter  alterum  confirmet  compleatque,  tantum ,  ubi  leviter 
eos  intuitus  es,  abest,  ut  quam  maxime  inter  se  discrepare 
videantur,  quos,  ut  oculis  subiectos  habeamus,  hic  perscribo. 
aQiGTOxQaTixbv  &£T£OVy  inquit,  torag  dixag  vjco  r<x>v  aQ^eicov 
dixatpC&ai  Jtatiag  xal  (irj  allag  vjt  aXXcov,  coOjisq  kv  Aa- 
xsdaifiovi,  et  in  tertio  libro  rag  dixag  dixatpvGi  (sc.  oi 
Kaqyr\6bvioC)  xara  (isQOg,  oiov  Iv  Aaxsdai/iovL  rag  rwv  (jV[x(}o- 

Xaicov  dixa^ei  xdov  ecpogcov  aXXog  aXXag,  oi  de  yegovxeg  xag 
(povixag,  stega  cF  idcog  agyrj  xig  sxegag.  xov  avxov  de  xgo- 
Jtov  xai  jtegl  Kag  yrjd  ov  a'  jzatiag  yag  agyai  xiveg  xgi- 
vovOi  xag  dtxag.  igitur  cum  priore  loco  idcirco  iudicia  Cartha¬ 
giniensium  a  Lacedaemoniis  differre  legamus,  quia  Cartha¬ 
gine  omnes  causae  a  certis  magistratibus  {vjto  xcbv  agyeicov) 
iudicentur,  non  aliae  ab  aliis,  quemadmodum  Lacedaemone, 
posteriore  iudicia  Carthagine  eodem  modo  quo  Lacedaemone 
sese  habere  dicuntur,  sic  ut  quidam  magistratus  (agyai  xiveg) 
i.  e.  singuli  (nam  aliter  verba  accipi  nequeunt)  omnes  cau¬ 
sas  iudicent.  quibus  duobus  locis  quid  inveniri  posse  videtur 
magis  inter  se  contrarium?  bis  enim  iudicia  Carthaginien¬ 
sium  cum  Lacedaemoniis  contenduntur,  sed  semel  ut  paria, 
semel  ut  disparia.  coniectura  autem  uti  in  alterutro  loco, 
codicibus  mirum  in  modum  conspirantibus  ,  plerique  inter¬ 
pretes  ne  conati  quidem  sunt;  Schneiderus  quidem,  post¬ 
quam  posteriore  loco  particulam  ov  ante  voces  xov  avxov 
de  xgojiov  xai  Jiegi  Eagyrjdova  inserendum  probabile  posse 
videri  dixit,  id  quod  obiter  verba  inspicienti  certissimum 
videri  potest,  sensu  tamen  renitente,  praesertim  cum  voces 
dgyai  xiveg ,  quae  sequuntur,  tum  apte  intellegi  nequeant, 
ipse  eiusmodi  commutationem  reicit.  item  Klugius,  etiam  hic 
summa  doctrina  et  sagacitate  usus,  rem  sic  solvere  conatur., 
ut  altero  loco  Aristotelem  verbum ,  quod  est  xgiveiv,  altero 
dixatpiv  usurpasse  moneat,  quorum  illud  sensu  inquirendi 
in  aliquam  rem  praeditum  esse,  hoc  sententiam  de  aliqua 
re  ferendi,  itaque  Carthagine  in  singulas  quidem  causas  a 
singulis  iudicum  collegiis  inquiri,  coniunctis  tamen  omnibus 
iudicibus  opus  esse ,  ubi  sententia  ferenda  sit.  sed  haec 
quamvis  argute  excogitata  sint,  non  tamen  difficultatem 
tollunt;  nam  et  alter  Aristotelis  locus  quomodo  tum  inter¬ 
pretandus  esset,  vix  quisquam  dicere  posset,  nec  sensus  tam 
circumscriptus  in  utroque  verborum  Graecorum  inest,  qui, 
quominus  alterum  pro  altero  saepissime  ponatur,  impediat, 
altera  igitur  ratio  circumspicienda  est,  qua  quaestionem 
admodum  vexatam  ad  liquidum  perducamus,  ante  omnia 
autem  id  statuendum  est,  quemadmodum  iudicia  Lacedae¬ 
moniorum  comparata  fuerint,  quibus  Aristoteles  Punica  modo 
similia,  modo  dissimilia  fuisse  dicat,  id.  quod  ex  secundo 


philosophi  loco  optime  discimus;  singulas  enim  civiles  cau¬ 
sas  ad  singulos  ephoros  pertinuisse  dicit,  capitales  ad  sena¬ 
tores,  alias  ad  alios,  hoc  cum  tenueris,  quomodo  Aristoteles 
cum  istiusmodi  iudiciis  Carthaginiensia  et  propter  similitu¬ 
dinem  et  propter  dissimilitudinem  comparaverit,  facile  intel¬ 
leges.  interfuit  enim  illud  inter  Lacedaemoniorum  et  Poeno¬ 
rum  iudicia,  quod  apud  illos  nullus  iudicum  ordo  exstitit, 
qui  solus,  ut  Carthagine,  et  inquirebat  et  iudicabat  causas;  com¬ 
mune  autem  hoc  secum  habuerunt,  quod,  quemadmodumLace- 
daemone  inter  et  ephoros  ipsos  et  alios  magistratus  singulae 
causae  iudicandae  dispertiebantur,  sic  Carthagine  ad  singula 
iudicum  collegia,  quae  tamen  cuncta  iudicum  ordinem  effi¬ 
ciebant,  singula  causarum  genera  decernenda  pertinebant, 
hac  explicatione  probata,  quam  res  ipsa  commendat,  quo¬ 
minus  duo  illo  loci  Aristotelici  plane  inter  se  congruant, 
nihil  iam  obstat,  iudicia  igitur,  ut  summam  huius  quaestio¬ 
nis  repetam,  ita  apud  Carthaginienses  exercita  sunt,  ut  sin¬ 
gula  centumvirorum  collegia  de  singulis  causarum  generibus 
cognoscerent. 

Sequitur  iam  res  earum,  quae  de  forma  reipublicae 
Carthaginiensis  memoriae  proditae  sunt,  non  minime  obscura, 
etenim  iam  supra  centumviros  a  quinqueviratibus  (jt evrccQ- 
~/iag  Aristoteles  appellat)  creatos  esse  exposuimus,  quibus 
de  quinqueviratibus  solus  hic  exstat  memorabilis  Aristoteli- 
cus  locus :  r o  61  zag  jisvzaQyiag  xvQiag  ovdag  jio/./jov  xal  utyd~ 
Xcav  xxp  avzcdv  aiQszag  eivai  xal  zr\v  zmv  exazov  zavrag  aiQHCnha 
% rjv  iisyiovrjv  <XQ'/rjv ,  tn  de  zavrag  Jihiova  drtytiv  /Qorov  zcov 
aXXoov,  {xal  yaQ  l.gi/./j/.vOozig  <x(>yov6i.  xal  fieXXovzeg)  o/.r/ao- 
yixov ,  zo  d’ ujuoiovg  xal  (irj  xXrjQcozag  aQiozoxQarixov  !hztoi>. 
ubi  cum  potestas  eorum  tam  magna  esse  dicatur ,  omnes 
qui  de  republica  Carthaginiensi  scripserunt,  accuratius  eam 
perspicere  cupiverunt,  attamen  quam  difficile  sit  ex  hoc  uno 
loco  eam,  quae  sufficit,  cognitionem  sibi  adquirere  non  est 
quod  dicam,  itaque  Ubbo  Emmius  tantum  non  interpretatione 
verborum  Aristotelicorum  contentus  pauca  vel  nihil  adiun- 
git,  idque  haud  scio  an  optime  fecerit;  nam  ea  ipsa  verba 
false  interpretatus  est,  quinqueviros  a  centumviris  creatos  esse 
dicens.  Schneiderus,  doctissimus  ille  politicorum  librorum 
editor ,  Sylburgii  emendatione ,  qua  f dvovzeg  pro  fitXXovzeg 

scribitur,  recepta  externos  eos  magistratus  fuisse  putat,  tanta 
potestate  praeditos,  ut,  etiamsi  in  urbe  manerent ,  eandem 
tamen  potestatem  retinerent,  quae  explicatio  cum  parum  per 
se  probabilis  est  (ea  enim  fuit  condicio  veterum  rerumpu- 
blicarum,  ut,  cum  caput  ipsum  quasi  maiestatem  totius  civi¬ 
tatis  repraesentaret,  omnes  magistratus,  qui  in  gubernanda 
civitate  alicuius  momenti  essent,  in  capite  sedem  haberent), 
tum  consensus  omnium  librorum  manuscriptorum  eam  con- 
iecturam  refellit,  sic  ut  nemo  recentiorum  eam  receperit, 
cautissime  Ileerenus  eis  curam  vectigalium  'exigendorum  ad- 
ministrandorumque  et  publicae  securitatis  commissam  fuisse 
putat,  probabile  autem  esse  eos  ex  senatu  electos.  Momm- 
senius,  utpote  in  tam  brevi  reipublicae  Carthaginiensis  de¬ 
scriptione,  nihil,  quid  de  illis  sentiat,  profert,  solus  Klugius 
cognitionem  accuratiorem  quam  ceteri  omnes  de  quinque¬ 
viratibus  sibi  finxit,  testimoniis  tamen  deficientibus  potius 
sagacitatis,  credo,  doctrinaeque  specimen  exhibuit,  quam  ut 
aliquem  sententiae  suae  assensorem  sit  adeptus,  compara¬ 
tis  enim  decarchis,  quos  Lacedaemonii  in  urbes  expugnatas 
mittere  solebant,  eodem  modo  in  singulis  regionum  subie- 
ctarum  capitibus  quinqueviratus  fuisse  arbitratur,  neque  hoc 
effecto  contentus  etiam  singulos  magistratus,  e  quibus  pen- 
tarchiae  constiterunt,  sacerdotem  Herculis,  quaestorem,  boeth- 
archum  ,  censorem ,  aedilem  municipalem  enumerat,  pro¬ 
fecto  si  res  ita  se  haberet,  multum  inde  ad  integram  rei¬ 
publicae  Carthaginiensis  cognitionem  proficeremus;  sed  Klu- 
gii  sententiam  omni  auctoritate  carere  nemo  non  videt, 
itaque  iam  a  Krafftio  in  Paulyi  libro  eo,  quod  provinciae 
semper  ab  uno  administratae  sint  quodque  decarchi  non  a 
principio  apud  Lacedaemonios  exstiterint,  sed  a  Lysandro 
demum  sint  constituti,  Klugii  opinio  redarguitur,  percensis 
igitur  his  recentiorum  opinionibus,  quid  et  constare  et  pro¬ 
babile  esse  videatur,  bi'eviter  exponam. 

Constare  autem  admodum  pauca,  quoniam  unum  nobis 
veterum  testimonium  huc  referendum  conservatum  est,  nemo 
mirabitur,  nam  hoc  loco  paullum  profici  comparatione  eorum, 
quae  apud  alios  populos  similiter  instituta  fuisse  videntur, 
vel  audacissimus ,  opinor,  debet  concedere,  itaque,  id  quod 
primo  nobis  huc  facere  visum  est,  si  Corinthi  senatum  in 

octades  dispertitum  fuisse  legimus ,  a  singulis  hominibus 
octo  tribuum,  quae  ibi  exstiterunt,  compositas,  tamen  re 
diutius  versata  id  ad  hanc  quaestionem  illustrandam  adhibere 
non  conabimur,  sed  de  eo  iam  omnes  consentiunt,  non  de 
uno  magistratu  cogitandum  esse,  qui  ex  quinque  viris  con¬ 
stiterit,  sed,  id  quod  verba  Aristotelis  manifeste  declarant, 
de  multis  quinqueviratibus,  ultra  vero  quamvis  nihil  certi 
inde  colligi  possit,  vehementissime  probo  Heereni  sententiam 
omni  probabilitatis  specie  commendatam,  nam  cum  nullum 
adhuc  apud  Carthaginienses  magistratum  invenerimus,  a 
quo  tributa  exacta  et  aerarium  administratum  et  publica 
disciplina  exercita  sit,  quae  omnia  summae  auctoritatis  esse 
apparet,  quinqueviratuum  autem,  penes  quos  maxima  potestas 
fuisse  dicitur,  nulla  certa  munera  memoriae  sint  prodita,  nonne 
consentaneum  est  eis  illam  provinciam  evenisse  existimare? 
ita  si  statuerimus,  optime  cum  ea  sententia  congruet  id  quod 
apud  Livium1)  legimus,  quaestorem  Hannibalis  praetoris 
voluntati  adversatum  ideo  tantos  sibi  spiritus  sumpsisse, 
quia  mox  in  centumvirorum  numerum  recipiendus  erat,  nam 
quaestorem  illum  ob  nihil  aliud  a  Livio  appellatum  esse, 
nisi  quod  quaestoris  Romani  instar  cum  publicis  pecuniis 
rem  habuit’,  apparet;  itaque  cum  idem  de  quinqueviris  veri 
simillimum  sit,  quaestorem  ipsum  idem  quod  quinquevirum 
significare  censeo,  si  ergo  quaestor,  quinqueviri  eo  magistra¬ 
tu  abdicato  iudices  facti  alio  magistratu  fungebantur,  vel, 
ut  ait  Aristoteles  agsZrjkvfrorsq  \aQyov6tv.  hoc  autem  ordine 
immutato  quid  ro  ,xal  (leXlovxzq  (sc.  ccq/siv)  aQyovO^  sibi 
velit,  cognoscimus  j  nam  iudicum  munere  postea  functuri  iam 
in  alio  magistratu,  quinqueviratu,  fuerunt,  rem  autem  tanti 
momenti  tam  breviter  tamque  praecise  expressam  esse,  in 
Aristotele  videlicet  non  est  mirandum,  praesertim  si  quo- 
rundam  opinionem  sequeris,  qui  libros  politicos  ex  schedis 
tantum  Aristotelis  conflatos  esse  arbitrantur,  porro  ubi  et 
quinqueviros  et  iudices  per  complures  annos  in  potestate 
mansisse  tenueris  (id  quod  de  iudicibus  ex  loco  Liviano  pa¬ 
tet,  quandoquidem  Hannibal  legem  pertulisse  dicitur,  ne 
quis  biennium  continuum  iudex  esset,  de  quinqueviris  propter 

usum  quendam  et  consuetudinem,  quibus  ad  munera  eorum 
opus  est  quaeque  solo  temporis  spatio  adquiruntur,  proba¬ 
bilissimum  est),  quare  Aristoteles  eos  diutius  quam  ceteros 
magistratus  auctoritate  praeditos  fuisse  dicat,  optime  intelle¬ 
gemus.  at  enim  sic  quoque  accuratiorem  rei  cognitionem 
desiderari  propter  fontium  nostrorum  condicionem ,  non  fa¬ 
cile  quisquam  negabit,  his  tamen  contentus,  quae  vel  certa 
vel  veri  quam  simillima  sint,  inutilibus  coniecturis,  cum  omni 
testimoniorum  fundamento  careant,  supersedendum  mihi 
censeo. 

Aliquotiens  iam  Hannibalis  praetoris  mentione  facta, 
qui  nimiam  iudicum  arrogantiam  coercuit,  occasione  oblata 
hoc  loco,  quid  de  eo  magistratu  mihi  videatur,  quam  brevis¬ 
sime  exponam,  itaque  eum  summa  auctoritate  instructum 
fuisse,  qui  centumviris,  quos  quasi  propugnaculum  reipubli- 
cae  Carthaginiensis  Mommsenius  iure  appellat,  solus  se  op¬ 
ponere  ausus  sit,  satis  apparet,  etiam  Zonarae1)  testimonio, 
quo  praetura  ij  iityioTij  tojv  KuQyjjdorlojv  uq/jj  dicitur,  non  ex¬ 
stante.  cum  autem  in  republica  Carthaginiensium,  qualem  de¬ 
scripsimus,  vix  aliqui  locus  tanto  magistratui  reliquus  esse  po¬ 
tuerit,  equidem  optimum  duco  astipulari  Klugii  sententiae, 
qui  singulari  quadam  potestate ,  quae  antea  non  exstitisset, 
Hannibalem  rerum  gestarum  gratia  indutum  esse  existimat; 
nam  id  tum  demum  Carthaginienses  intellexerunt,  nisi  tali 
ratione  statum  reipublicae  iam  non  posse  servari,  ideo  etiam 
regiam  potestatem,  quamdiu  Hannibal  praeturam  gesserit, 
abrogatam  fuisse,  ne  ullo  modo  impediretur  in  exsequen¬ 
dis,  quae  vellet,  non  nimis  audacis  putem  sibi  statuere,  certe 
cum,  quoad  Hannibal  Carthagine  restitit,  nusquam,  quod 
ego  sciam,  sufetes  memoratos  invenimus,  praeterquam  quod 
Justinus  Hannibalem  ipsum  consulem  appellat,  tum  post¬ 
quam  exulatum  abiit,  in  foro  turba  convenisse  dicitur  prin¬ 
cipem  civitatis  quaerentium2). 

Advenimus  ad  eam  dissertationis  partem,  qua,  quid 
populo  iuris  in  republica  Carthaginiensium  concessum  fuerit, 
quaeratur,  atque  omnino  certam  pote statem  penes  populumfui sse 
infitias  iri  non  potest ;  nam  et  Polybius  et  Cicero,  sicuti  supra 

vidimus,  propterea  rempublicam  Punicam  efferunt,  quod  ex 
tribus  reipublicae  formis  optime  temperata  sit.  idem  Aristo¬ 
teli  placuisse,  ex  pluribus  locis  cognoscimus;  quamquam 
enim  id  quod  libri  II.  capite  XI.  dicit,  si  quidquam  aliud, 
hoc  signum  reipublicae  ordinatae  esse,  quod,  quamvis  penes 
populum  summa  rerum  sit,  legum  tamen  institutorumque 
ordinem  servet,  fortasse  minus  ad  civitatem  Carthaginien¬ 
sium  referendum  est,  tamen  alii  duo  loci  exstant  haudqua- 
quam  neglegendi ,  quibus  idem ,  etiamsi  paullo  imminutum, 
confirmatur,  altero1)  enim  ,ubi  reipublicae  forma1  inquit  ,ad 
divitias,  virtutem,  populum  spectat,  quemadmodum  Cartha¬ 
gine,  haec  aristocratia  est‘ ;  altero2)  ,in  multis  civitatibus,  ubi 
penes  paucos  summa  rerum  est,  quaestum  facere  non  licet, 
sed  legibus,  ne  id  fiat,  provisum  est;  Carthagine  autem,  ubi 
penes  populum,  quaestum  faciunt  necdum  rerum  commuta¬ 
tio  facta  est.’  quibus  ex  locis,  quibus  alios  quos3)  adiungas, 
Aristotelem  rempublicam  Carthaginiensium  modo  aristocra- 
ticam,  modo  democraticam  nominare  manifeste  apparet  ne¬ 
que  eo  quidquam  aliud  exprimi,  nisi  quod  Polybium  et  Ci¬ 
ceronem  apertius  indicasse  demonstravimus,  quam  ipsam 
mixturam  ad  ea  referendam  esse,  quae  respublica  Carthagi¬ 
niensium  jieQiTta  jtgog  rovq  aXXovq  habeat,  ut  ait  Aristote¬ 
les,  iam  Schneiderus  suo  iure  monuit,  at  enim,  quamvis  equi¬ 
dem  ,  sicuti  alii  fecerunt,  pro  sv  Kccoy/fiori  ds  dijfioxQatov- 
fisvy  apud  Aristotelem  hv  Kagffldovi  6h  aQiOTOXQarovfisvtj 
legendum  esse  minime  suspicer ,  nam  communis  sensus  eo 
loco  Carthaginiensium  StjfioxQariav  aliorum  populorum  agi- 
droxQatia  opponi  docet,  tamen  populi  potestatem  prae  opti¬ 
matum  auctoritate  admodum  exiguam  fuisse  negare  vix  au- 
sim.  nam  tot  rerum  et  fere  summarum  administratione  ad 
sufetes,  imperatorem,  senatum,  centumviros,  quinqueviratus 
pertinente ,  id  quod  iam  saepius  urgendum  putavimus ,  fru¬ 
stra  provinciam  magnae  cuidam  aliorum  potestati  assignan¬ 
dam  circumpicimus.  itaque  omnium  eorum,  quae  Ubbo  Em- 
mius  tamquam  populo  licita  enumerat,  ne  unum  quidem 
suffragiorum  ius  in  creandis  magistratibus  integrum  ei  con¬ 
cedendum  est;  solos  enim  senatores  a  populo  creatos  esse 

supra  comprobavisse  mihi  videor,  id  quoque  iam  supra,  ubi 
de  regiis  officiis  egimus,  attigi,  quascumque  res  transigere 
senatus  sufetumque  fuit,  de  eis  sententiam  ferre  tum  modo 
populo  licuisse,  cum  illorum  utrorumque  sententiae  in  diver¬ 
sum  tenderent,  idque  non  ita  saepe  factum  esse  existiman¬ 
dum.  —  Constat  autem  tantam  populi  potestatem  dilabente 
denique  republica  Carthaginiensium  maiorem  fieri  coeptam 
esse,  magis  tamen  usu  ferente,  quam  quia  legibus  sancitum 
esset,  id  ipsum,  ut  labante  republica  factum  est,  sic  ad  ma¬ 
gis  magisque  labefactandam  fortasse  non  minimum  valuit, 
nam  tum  demum  populares  rerumpublicarum  status  apud 
veteres  nationes  laetissime  floruisse  videmus,  cum  praestan¬ 
ti  quis  ingenio  rerum  potitus,  ut  democratiae  nominarentur, 
essent  tyrannides  effecerat. 

Restat,  ut  quae  ratio  illorum  OvCOixia»}  tcov  hcuQicov 
fuerit  ab  Aristotele  cum  phiditiis  Lacedaemoniis  [compara¬ 
torum,  explicemus,  nam  etiam  haec  inter  publica  Carthagini¬ 
ensium  instituta  alicuius  momenti  fuisse  videbimus,  quo 
loco  cum  omnes  fere  recentiorum,  qui  de  republica  Cartha¬ 
giniensi  scripserunt,  non  immerito  inter  se  consentiant,  nos 
praeter  nova  nonnulla  argumenta,  quid  illis  videatur,  quam 
novi  aliquid  proferre  conari  satius  duximus,  itaque  aliter  ea 
convivia  fuisse  Carthagine  instituta  atque  Lacedaemone  et 
Cretae,  etsi  ex  eo  ipso,  quo  utitur  Aristoteles,  jtaQanXrjOtco 
suspicari  licet,  ipsa  Carthaginiensium  indoles  eorufnque 
urbis  magnitudo  manifeste  demonstrat,  siquidem  Poenos 
ingenio  multo  acerbiore  et  morosiore  quam  Graecos,  etiam 
Lacedaemonios,  id  quod  Theodorum  Metochitam  non  fugit, 
fuisse  constat,  et  si  Carthaginem  tum  quoque,  cum  a  Ro¬ 
manis  diruta  est,  septingenta  milia  hominum  incoluerunt, 
iam  vero  etiam  Aristoteles,  cuius  tanta  praesertim  in  poli¬ 
ticis  liberis  brevitas  est,  genetivum  casum,  qui  est  r<x>v 
kraiQLc ov  nullo  modo  ad  ra  6v60iua  appositurus  fuisse  pu¬ 
tandus  est,  si  totus  populus  eiusmodi  conviviorum  particeps 
fuisset,  indagandus  igitur  nobis  est  sensus  hraiQiaq  vocabuli, 
quo  constat  sodalitates  intellegi,  quae  de  rebus  publicis  con¬ 
sulendi  causa  conveniunt  quaeque  eum  sibi  finem  propo¬ 
suerunt,  ut  quidquid  sibi  rectum  esse  videatur  quam  plurimis 
persuadeant,  eismodi  autem  coetus  Carthagine,  ubi  optimates 

omnes  alios  auctoritate  longe  superabant,  a  solis  optima¬ 
tibus  haberi  potuisse  perspicuum  est,  probabilis  tamen  Klugii 
sententia,  quippe  qui  sub  id  tempus,  quo  novi  senatores 
eligi  debebant,  etiam  multos  de  vulgo  adhibitos  esse  putet, 
hanc  totam  de  conviviis  Carthaginiensibus  descriptionem, 
quam  adhuc  exposui,  compluria  veterum  testimonia  con¬ 
firmant.  Aristoteles1)  enim  tyranno,  si  modo  securus  esse 
velit,  neque  convivia  nec  sodalitatem  nec  liberorum  institu¬ 
tionem  permittenda  esse  dicit,  similiter  Plutarchus 2)  com¬ 
munia  convivia  apud  Lacedaemonios  et  Cretenses  usitata 
quasi  senatuum  arcanorum  et  conciliorum  aristocraticorum 
vice  fungi  existimat,  id  si  de  eis  dici*  potest,  quorum  totum 
populum  fuisse  participem  constat,  nonne  eandem  hanc  con¬ 
viviorum  Carthaginiensium  ab  ipsis  optimatibus  institutorum 
rationem  fuisse  apertissimum  est?  optime  autem  locus  Livia¬ 
nus3)  cum  eis,  quae  disseruimus,  congruit,  narratur  enim  Ari¬ 
stonis  ab  Hannibale  exule  Carthaginem  missi  adventum  ab  ini¬ 
micis  eius  prius,  quam  ab  amicis,  compertum  esse,  deinde  ,et 
primum  quidem,  inquit  ,in  conviviis  circulisque  res  sermo¬ 
nibus  celebrari  coepta  est.‘  optimates  autem  cum  Hannibalis 
inimicissimi  fuerint  eiusque  inimicos  in  conviviis  Aristonis 
adventum  disseruisse  Livius  referat,  rursus  ea  convivia 
solorum  optimatum  fuisse  cognoscimus,  nam  maxima  populi 
pars  tanto  Hannibalis  amore  tenebatur,  ut  ei  ulla  ratione 
noceri  passura  non  fuisset,  quae  convivia  in  publicis  porti¬ 
cibus  haberi  solita  esse,  e  loco  Iustiniano4)  sequi  videtur, 
quo  Hanno  nuptiarum  filiae  die  populo  ibidem  epulas  para¬ 
visse  traditur,  praeterea  in  terra  tam  calida  Carthaginienses 
consentaneum  est  nullam  occasionem  solis  aestusque  evitan¬ 
dorum  praetermisisse,  quod  confirmatur  confirmatque  invicem 
locum  quendam  Theodori  Metochitae,  ubi  Carthaginienses 
noctu  de  rebus  publicis  egisse  legimus;  nam  id  referendum 
est  ad  convivia,  quae  si  non  semper,  attamen  cum  nimius 
calor  diuturnus  erat,  noctu  habita  esse  probabile  est. 

Absoluta  iam  reipublicae  Carthaginiensis,  qualis  nobis 
fuisse  e  veterum  testimoniis  videatur,  descriptione,  breviter, 
quid  boni,  quid  mali  habuerit,  percenseamus,  atque  universe  qui- 

dem  eam  inter  optimas  veteris  memoriae  respublicas  habendam 
esse,  ipsi  veteres  rerum  scriptores,  quos  utique  melius  quam 
nos  eam  cognovisse  concedendum  est ,  Isocrates,  *)  Aristo¬ 
teles  ,  Polybius 2)  clare  indicarunt,  nam  in  nulla  antiquitatis 
civitate  tres  illas  reipublicae  formas  tam  inter  se  mixtas 
et  temperatas  invenimus  quam  Carthagine,  sic  tamen,  ut 
ex  eis  optimatum  potestas  summa  fuerit,  quam  si  vere 
optimi  obtinent,  nulla  alia  re  magis  status  reipublicae  stabiliri 
potest,  id  melius  quam  omni  argumentatione  comprobatur 
cum  constantia,  qua  Carthaginienses  per  tot  secula  in  negotiis 
et  internis  et  externis  transigendis  occupati  maximas  sibi 
opes  paraverunt,  tum  tribus  conatibus  Malchi,  Hannonis, 
Bomilcaris  rerum  potiundi  ter  irritis  factis,  attamen  ut  studium 
opum  parandarum  causae  magnitudinis  Carthaginiensibus 
tribuendum  est,  sic  opes  paratae  postmodo  in  eorum  excidium 
verterunt,  magis  enim  atque  magis  populus  non  eos  sena¬ 
tores  creare  coepit,  qui  optimi  dignissimique  erant,  verum 
eos,  qui  ditissimi  maximas  largitiones  fecerant,  quod  Aristo¬ 
teles  tamquam  summum  reipublicae  Carthaginiensium  vitium 
vehementissime  reprehendit,  in  ea  civitate  optimatum  po¬ 
tentiam  satis  firmam  haberi  posse  negans,  ubi  pecuniae  plus 
quam  virtuti  honoris  tribuatur,  itaque  Carthaginiensium  res¬ 
publica,  ut  Polybii  verbis  utar,  iam  eo  tempore,  quo  primum 
cum  Romanis  bellum  inierunt,  defloruerat ;  vulgi  enim  aucto¬ 
ritas  iam  nimis  creverat,  quam  pro  salvo  priscorum  institu¬ 
torum  statu  fieri  posset,  de  exitu  igitur  certaminis  non  facile 
potuit  ambigi ;  nam  cum  Romanorum  virtuti  Carthaginienses 
ingenia  tantum  licet  summa  imperatorum  opponere  pos¬ 
sent,  etsi  saepissimej victores  ad  extremum  tamen  inferiores 
evaserunt. 

Sed  iam  pervenimus  ad  finem  propositarum  nobis 
quaestionum;  haec  enim  persequi  potius  rerum  scriptoris 
quam  nostrum  est. 


*)  6,  51,  i. 


*)  Nic.  39. 


VITA, 


Natus  sum  Guilielmus  Koerner  Jessnitziae  Anhaltinorum  a. 
d.  VII.  id.  Apr.  anno  MDCCCXLV  patre  Guilielmo,  matre  Ma¬ 
ria  e  gente  Crameriana  fideique  sum  addictus  evangelicae.  unde¬ 
cim  annos  natus,  gymnasii  Servestani  Carolo  Sintenis,  cuius  nuper 
mortui  gratissima  mihi  semper  memoria  inhaerebit,  rectore  laetis¬ 
sime  florentis  discipulis  ascriptus  sum.  post  octo  annos  Halas  in 
universitatem  litterariam  me  contuli  triaque  ibi  semestria  versatus 
singulos  Lipsiae  et  Berolini  annos  degi,  interfui  autem  intra  hoc 
totum  tempus  scholis  Bernhardyi,  Bergkii,  Schalleri,  Zacheri,  Pot- 
tii,  Riehmii,  Ulricii,  Ritschelii,  Curtii,  Roscheri,  Overbeckii,  Hauptii, 
Kirchhoffii ;  quibus  omnibus  summis  viris  gratias,  cum  plurima  eis 
pebeam,  maximas  habeo. 


THESES. 


I. 

Linguam  Anglicam  pro  Gallica  in  gymnasiis 
docendam  esse  contendo. 

II. 

Oedipum  Coloneum  non  esse  ultimam  Sophoclis 
fabulam . 

III. 

Claudianus  poeta  fidei  Christianae  addictus  non 

fuit. 


IV. 

Ov.  Tnst.  II.  449,  ubi  codd.  habent  , fallere  cu¬ 
stodem  demum  docuisse  fatetur ‘  lego  ex  amici  con- 
iectura  ,do minam  docuisse‘. 


V. 

Apud  Claudianum  de  laud.  Stil.  II,  412  legen¬ 
dum  esse  censeo  , vincit  amor  meriti  invidi am‘  pro 
librorum  scriptura  ,meriti  pridem ‘. 


